...a v mene celej vlády ministerstvo zahraničných vecí vydalo ostrý protest proti tomu, čo sa udialo. Čiže vláda zaprotestovala a povedala, že to nie je pravda, čo bolo odvysielané a že to bola veľká chyba, že takéto niečo sa objavilo v televízii.

Rossija 1 odvysielala 23. Mája dokument, kde hovorí, že invázia krajín Varšavskej Zmluvy do Československa z roku 1968 zabránila vstupu vojsk NATO na územie ČSSR. Ministerstvo zahraničných vecí vydalo k tejto veci vyhlásenie , kde protestuje proti obsahu dokumentu a odsudzuje takéto prepisovanie histórie. Výrok Roberta Fica je teda pravdivý. Minister zahraničných vecí Miroslav Lajčák sa o dokumente rozprával aj so svojim ruským kolegom Sergejom Lavrovom, ktorý mu poďakoval za upozornenie, no vysvetlil mu, že obsah televízie nekontrolujú . Vpád vojsk Varšavskej zmluvy do Československa už v minulosti odsúdil bývalý ruský prezident Boris Jeľcin a aj súčasný prezident, Vladimír Putin. Dátum zverejnenia analýzy: 08.06.2015 Naspäť Nahlásiť chybu

odvysielala
zabránila
vyhlásenie
rozprával
Boris Jeľcin
Vladimír Putin.


Rizikové prirážky sú najnižšie v histórii EÚ.

Riziková prirážka (.pdf) vo forme bázických bodov, predstavuje prémiu za rizikovosť krajiny a vyššie hodnoty znamenajú vyššie riziko schopnosti splácať záväzky voči ostatným krajinám. Deutsche Bank má k dispozícii údaje (Bloomberg) o rizikovej prirážke na Slovensku a v ostatných EÚ krajinách. Podobnými údajmi disponuje aj portál coutryeconomy .com. Údaje sú však za rok 2013 a 2014, čo znemožňuje porovnanie s predchádzajúcimi rokmi, hoci je pravdou, že v roku 2014 je v krajinách EÚ riziková prirážka nižšia koncom prvého štvrťroka 2013. Avšak napríklad v Bulharsku je aprílová riziková prirážka vyššia ako v apríli 2013. Máme za to, že Šefčovič môže myslieť priemermé hodnoty za EÚ a nie za jednotlivé štáty. Keďže Demagog.SK takýmito údajmi nedisponuje, výrok hodnotíme ako neoveriteľný. Pre úplnosť dodávame, že súčasná riziková prirážka Slovenska klesla z úrovne 88 bázických bodov v apríli 2013 na úroveň 55 bázických bodov v apríli 2014. Dátum zverejnenia analýzy: 28.04.2014 Naspäť Nahlásiť chybu

Riziková prirážka
Bank
coutryeconomy


Ja si dovolím pripomenúť, a to teraz nebude ani na Radičovej vládu, ani na Ficovu vládu, že ešte minister Fronc, ktorý inak nie je nejaký obľúbený, ak si pamätám, medzi učiteľmi, zvýšil nástupné platy o 20%.

V tomto prípade Miroslav Beblavý hovorí o zvyšovaní platov v júli 2005.

Pravda

SME.sk


...v roku 2016 stúpla miera chudoby o 30 tisíc ľudí viac je ohrozených mierou chudoby, ide už o 670 tisíc ľudí.

Poslanec Vašečka uviedol údaje o počte ľudí ohrozených chudobou v roku 2016 v súlade s údajmi, ktoré prezentovala na tlačovej besede generálna riaditeľka sekcie sociálnych štatistík a demografie ŠÚ SR, Ľudmila Ivančíková. Výrok hodnotíme ako pravdivý. Rizikom chudoby bolo v roku 2016 ohrozených 12,7 percenta obyvateľov Slovenska, teda 670 tisíc osôb. V porovnaní s predchádzajúcim rokom ide o nárast o 0,4 percentuálneho bodu, resp. o 30 tisíc ľudí. Informáciu na tlačovej besede uviedla generálna riaditeľka sekcie sociálnych štatistík a demografie ŠÚ SR, Ľudmila Ivančíková. "Indikátor miery rizika chudoby je pre jednotlivé krajiny počítaný vo vzťahu k ich národným hraniciam chudoby." ( SITA ) Takzvanú národnú hranicu chudoby má každá krajina inú a stanovuje si ju vo vzťahu k tamojším príjmom. Najvyššia miera rizika chudoby za rok 2016 bola vykázaná v Prešovskom kraji, kde bolo 18,6 % ľudí ohrozených rizikom chudoby. Nasleduje Banskobystrický kraj (15,3 %), Nitriansky kraj (14,60 %), Žilinský kraj (14,10 %) a Košický kraj (13,80 %). Najlepšie na tom boli Trnavský kraj (9 %), Trenčiansky kraj (7,8 %) a Bratislavský kraj (5,4 %). Príjmy a životné podmienky domácností a teda aj mieru rizika chudoby podľa EUSILC v Slovenskej republike za roky 2005-2015 si je možné pozrieť na stránke Štatistického úradu SR. Dátum zverejnenia analýzy: 19.06.2017 Naspäť Nahlásiť chybu

SITA hranicu úradu


My sme aj v roku 2012 jasne povedali, že výnos sporiteľov, ktorí sú v druhom pilieri, pri nástupu do roku 2015, keď sa vyplácajú prvé dôchodky, bude nižší o 16 až 18%.

Minister práce, sociálnych vecí a rodiny Ján Richter toto naozaj v roku 2012 povedal v rozhovore pre Hospodárske noviny. Neskôr naňho nadviazal aj predseda parlamentného výboru pre sociálne veci Ján Podmanický (SMER-SD) v prejave v NR SR. Agentúra SITA priniesla tiež v roku 2012 takéto tvrdenie predsedu vlády Roberta Fica. Aj napriek tomu, že Ján Podmanický hovoril o znížení až o 20 % hodnotíme tento výrok ako pravdivý. 2. júla 2012 v jednej z odpovedí v rozhovore pre Hospodárske noviny minister Ján Richter tvrdil, že úspory prvých dôchodcov v druhom pilieri, ktorí vyjdú zo systému v roku 2015, budú minimálne o 18 % nižšie. Ešte v ten istý mesiac, 31. júla 2012, mal prejav v NR SR predseda parlamentného výboru pre sociálne veci Ján Podmanický. Hovoril o vydokladovanom a overenom predpoklade, že sporitelia v druhom pilieri budú mať v roku 2015 o 20 % nižší výnos, ako by mali z prvého piliera. Predseda vlády Robert Fico podľa agentúry SITA , v článku denníka Pravda, zverejnenom 7. augusta 2012 tvrdil, že pri momentálnom nastavení druhého piliera, bude dôchodok z neho v roku 2015 nižší o 18 % ako z priebežného piliera.

Hospodárske noviny
prejav v NR SR
SITA


Okres Prešov chvíľu bol v bordovej farbe, keď nenastúpil ten plošný lockdown, za ktorý sme my nezahlasovali, v tejto bordovej farbe prudko rástol len za 1 víkend, v jednom vakcinačnom centre, 1000 ľudí oproti tomu, ako to bolo víkend predtým, viac zaočkovaných ľudí, lebo tam bolo rozlíšené v bordovej farbe, keď ste zaočkovaní, mali ste možnosť chodiť takmer všade, nezaočkovaní mali obmedzenia.

Podpredsedníčka strany Za ľudí správne uvádza informácie súvisiace s Covid automatom a hlasovaním o celoplošnom lockdowne, ako aj o raste počtu očkovaných, na základe čoho je výrok hodnotený ako pravdivý. Poslankyňa Leščáková zo strany Za ľudí správne konštatuje, že okres Prešov bol podľa Covid automatu v bordovej farbe od 25. októbra 2021 až do pozastavenia platnosti Covid automatu a vyhlásenia núdzového stavu 25. novembra. Pri tejto farbe Covid automatu mali očkovaní jednoznačné výhody oproti neočkovaným najmä po sprísnení pravidiel, ktoré platilo od 22. novembra - jednalo sa napríklad o povolenie vstupu do nákupných centier, obchodov, reštaurácií, na športové podujatia či bohoslužby. Následne bol na základe uznesenia Vlády vyhlásený núdzový stav a celoplošný zákaz vychádzania, čím bola platnosť Covid automatu pozastavená. Za toto uznesenie nezahlasovala predsedníčka strany Za ľudí Veronika Remišová, čo potvrdzuje túto časť tvrdenia poslankyne Leščákovej. V Prešove sa podľa informácií Prešovského samosprávneho kraja cez víkend 20. - 21. novembra, predchádzajúci spomínanému sprísneniu pravidiel Covid automatu, zaočkovalo v očkovacom centre na SOŠ technickej dokopy 1472 ľudí, čo je o niečo viac ako 1186 vykázaných očkovaní víkend predtým . V očkovacom centre v OC Eperia sa dalo za víkend zaočkovať vakcínou Janssen 1291 ľudí, čo je zhruba o 600 viac ako predošlý víkend, kedy sa však očkovalo iba jeden deň. Číslo ktoré poslankyňa Leščáková uviedla teda nie je úplne presné, avšak trend rastu, ktorý sa snažila ilustrovať, je jednoznačne pozorovateľný, a v kontexte celého výroku teda môžu jej slová byť hodnotené ako pravdivé.

od do sprísnení nezahlasovala informácií predtým


Je sama mám k dispozícii istý okruh faktov, keďže som odberateľ spravodajských (SIS, pozn.) informácií...

Podľa Zákona o Slovenskej informačnej službe táto „ poskytuje Národnej rade Slovenskej republiky, prezidentovi Slovenskej republiky a vláde Slovenskej republiky a jej členom informácie významné pre ich činnosť a rozhodovanie.” Prezidentka je teda prijímateľomv spravodajských informácií zo zákona. Tvrdenie Zuzany Čaputovej hodnotíme ako pravdivé.

Zákona


Tento návrh (reakcie NRSR ku prijatiu maďarskej Ústavy, pozn.) vznikol na ministerstve zahraničných vecí a z pera pána štátneho tajomníka. Ten ho pripravil, doniesol do výboru a v zahraničnom výbore zaň hlasovali len koaliční poslanci.

Kde vznikol koaličný návrh uznesenia NR SR k prijatiu maďarskej ústavy a kto je jeho autorom nevieme, ale oficiálne (.doc) bol tento návrh predložený Zahraničnému výboru NR SR jeho predsedom Františkom Šebejom. Pri hlasovaní bolo prítomných 11 z 13 členov výboru, za tento návrh "zahlasovali všetci siedmi členovia vládnych subjektov".

oficiálne
za tento návrh


Súkromné zdravotné poisťovne, hovorí sa o čísle 100 mil. €, ktoré chcú vybrať z peňazí, ktoré my všetci platíme alebo ktoré platí štát za dôchodcov, za deti.

Podľa agentúry SITA bol zisk zdravotných poisťovní v prvom polroku 2011 26,098 mil. eur. Podľa webovej stránky ihp.sk Zisk zdravotných poisťovní Dôvera Rok 2010 - zisk +16,2 mil. € 1. polrok 2011 - zisk +18,2 mil. € Union Rok 2010 - strata –2,3 mil. € 1. polrok 2011 - zisk +3,1 mil. € VšZP Rok 2010 - strata –120 mil. €- 1. polrok 2011 zisk +4,9 mil. € R. Raši používa formulku "hovorí sa", aj keď žiadny erudovaný odhad zatiaľ k dispozícií nie je. Jeho výrok hodnotíme ako zavádzajúci

SITA

ihp.sk


...kvôli Slavínu  zbúrali bratislavskú dominantu, vežu farského kostola  Panny Márie Snežnej na Hlbokej ulici.

Kostol Panny Márie Snežnej známy aj ako kostol na Kalvárii sa nachádza v mestskej časti Bratislava-Staré Mesto a bol postavený v štyridsiatych rokoch 20. storočia.Dominantná 50-metrová veža kostola musela byť v roku 1959 odstránená kvôli výstavbe Slavína. Pôvodný plán bol skrátiť ju o polovicu, no napokon bola zrušená celá. O niekoľko desiatok rokov neskôr sa hovorilo o znovupostavení veže, avšak dodnes plán nebol zrealizovaný. . Dátum zverejnenia analýzy: 05.10.2014 Naspäť Nahlásiť chybu

Kostol veža plán zrušená


Potom sa robí úsek, ktorý sme celý my pripravili, to boli Košice - Milhosť, celé pripravené, zadokumentované, v podstate začali iba stavebné práce, inak sa nikde nerobí.

Úsek R4 Košice - Milhosť s dĺžkou 14,190 km, vysúťažili a zadokumentovali ešte za vlády R. Fica, ale zmluvu už podpísal J. Figeľ. Inými slovami zmluvný začiatok výstavby je od augusta 2010.

Košice - Milhosť


Čiže ak hovoríme o 23% sadzbe pre daň z príjmov právnických osôb, to čo platia firmy. A je to stále pod priemerom Európskej únie.

Tvrdenie P. Kažimíra je pravda.

V dokumente vypracovanom pre NBS Vybrané prvky daňovej techniky v kontexte zdaňovania príjmov ( pdf ., s. ), sa uvádza, že v krajinách EU 27 klesli priemerné sadzby z 31,9% na 23,2%, pričom ide o roky 2000, 2010, 2011. Inými slovami v roku 2011 bol priemer DPPO bol na úrovni 23,2%. Je preto pravdou, že DPPO na Slovensku bude od 1.januára 2013 o 0,2% nižšia ako je priemer v Európskej únii .

Toto tvrdenie je pravdivé aj pri porovnaní krajín Eurozóny (EU17), kde je priemer v roku 2011 25,5% DPPO. To znamená, že DPPO je na Slovensku oproti EU17 nižšia o 2,5%.

pdf


Predovšetkým tú zmenu (v obsadení Súdnej rady SR, pozn) bolo možné vykonať, pretože to umožnila predchádzajúca vláda. Je to fakt, nová vládna garnitúra sa rozhodla urobiť túto výmenu.

Súčasná vládna garnitúra odvolala už piatich členov Súdnej Rady. Umožnil jej to aj ústavný zákon, ktorý presadila ešte bývalá ministerka Kolíková za Matovičovej vlády v roku 2020. Vtedy schválená novela umožnila parlamentu, vláde a prezidentovi odvolávať členov Súdnej rady aj pred uplynutím ich funkčného obdobia. Výrok Zuzany Čaputovej preto hodnotíme ako pravdivý.

Súdna rada Slovenskej republiky je ústavný orgán sudcovskej legitimity a má viaceré významná kompetencie. Rozhoduje napríklad o tom, či uchádzači na post sudcu spĺňajú predpoklady, môže ovplyvniť zloženie výberových komisií, rozhodnúť o kariérnom postupe sudcu či sudkyne, či navrhnúť ministrovi spravodlivosti odvolanie predsedu súdu. Predseda súdnej rady, ktorý je volený spomedzi členov, môže na sudcov podávať disciplinárne návrhy.

Súdna rada sa skladá z 18 členov, ktorí sú volení viacerými inštitúciami na 5 rokov. Prezidentka, parlament a vláda dohromady nominujú do súdnej rady deväť členov, za každú inštitúciu troch. Zvyšných deväť členov si volia samotní sudcovia ( čl. 141a ods. 2 Ústavy SR ). Predsedom Súdnej rady bol od júna 2020 profesor Ján Mazák.

V roku 2018 publikoval Ústavný súd uznesenie (. pdf ), podľa ktorého člen súdnej rady zvolený prezidentom, vládou alebo národnou radou nesmie byť odvolaný z tejto pozície pred uplynutím celého funkčného obdobia.

V decembri 2020 schválil parlament ústavný zákon , predložený vtedajšou ministerkou spravodlivosti Máriou Kolíkovou, ktorý okrem iného ustanovil, že člena Súdnej rady SR možno pred uplynutím funkčného obdobia kedykoľvek odvolať ( čl. 141a ods. 5 ).

Po schválení novely sa 32 poslancov strany SMER-SD, na čele s advokátom Robertom Kaliňákom, voči novému zákonu ohradilo a v roku 2021 napadli túto zmenu na ústavnom súde. Poslanci Smeru v podaní argumentovali, že možnosť odvolať členov súdnej rady preukazuje zámer zmeniť súdnu radu z odborného orgánu na politický orgán (. pdf ). Návrh Smeru vtedy Ústavný súd vo väčšine bodov zamietol, niektoré prijal na ďalšie konanie.

Matovičova vláda však členov Súdnej rady nakoniec odvolávať nemusela, keďže po oznámení ministerky Kolíkovej, že už nemajú dôveru inštitúcie, ktorá ich do funkcie vymenovala, zo Súdnej rady odišli sami. V marci 2020 sa v krátkom čase sa vzdalo funkcie v Súdnej rade SR päť jej členov. Išlo o dvoch nominantov Národnej rady Slovenskej republiky a troch členov, ktorých do funkcie členov súdnej rady vymenovala vláda.

Súdna rada zverejnila aj odôvodnenia všetkých piatich odchádzajúcich členov. Všetci členovia zhodne uviedli , že dôvodom ich odchodu je skutočnosť, že podľa ministerky už nemajú dôveru vládnej koalície či vlády. Ministerka spravodlivosti Mária Kolíková mi oznámila, že nemám dôveru vlády,“ uviedli traja nominanti vo vyhlásení.

Na zákon schválení za Matovičovej vlady nadviazala súčasná vládna koalícia 2. novembra 2023 , keď vláda Roberta Fica odvolala zo súdnej rady Evu Mišíkovú, Katarínu Javorčíkovú a Ľudovíta Bradáča pred uplynutím ich 5 ročného funkčného obdobia.

Koaliční poslanci vo štvrtok 2. mája 2024 takisto pred skončením ich funkčného obdobia odvolali dvoch členov Súdnej rady. Odvolanie oboch členov rady poslanci odôvodnili stratou dôvery a pochybnosťami o svedomitom výkone právomocí, opozícia aj odvolávaní členovia to namietali.

Súdna rada
Rozhoduje
Súdna rada
čl. 141a ods. 2 Ústavy SR
bol
pdf
schválil
ústavný zákon
čl. 141a ods. 5
pdf
vzdalo
zverejnila
uviedli
odvolala
odvolali


Pretože podľa údajov samotnej Európskej komisie už minulý rok sme doviezli viac plynu zo Spojených štátov ako z Ruska.

Podľa dát Eurostatu pochádzalo z Ruska 18,9 percent plynu dovezeného do Európskej únie, čo zahŕňa skvapalnený aj potrubný plyn. Spojené štáty sa na celkovom objeme dovezeného plynu sa tak podieľali 16,5 percentami, čo je menej než Rusko. USA dovážajú najviac skvapalneného zemného plynu - zabezpečujú takmer 45 percent z celkového dovozu LNG. Výrok hodnotíme ako nepravdivý.

USA v roku 2024 doviezli do Európskej únie spolu 45,1 miliardy kubických metrov plynu, čo zodpovedná 16,5 percenta celkového dovezeného plynu. Dovážajú ho v skvapalnenej podobe.

Zdroj: Eurostat

Podiel jednotlivých krajín na celkovom objeme dovezeného plynu. Zdroj: Európska komisia na základe dát ENTSO-G a LSEG

Rusko v roku 2024 pokrylo 11 percent celkového objemu potrubného plynu, čo je významné zníženie z roku 2021, kedy to bolo až 40 percent. Spolu so skvapalneným plynom však Rusko celkovo doviezlo až 51,7 miliardy kubických metrov plynu.

Zmena v objeme dovezeného plynu medzi rokmi 2021 a 2024. Zdroj: Európska komisia na základe dát ENTSO-G a LSEG

Najväčším dodávateľom plynu pre EÚ bolo v roku 2024 Nórsko, pokrylo viac ako 33 percent.

pochádzalo
Eurostat
Európska komisia
pokrylo
Európska komisia
bolo


Slovensko má aj v ústave napísané, že sme sociálny štát.

Presná formulácia, ktorá by Slovensko priamo označovala za sociálny štát sa v Ústave nenachádza. Ústava uvádza , že Slovensko je zvrchovaný, demokratický a právny štát. Garantuje však práva, ktoré sú charakteristické pre sociálny štát.

Ústava SR garantuje napríklad;

V piatom oddiele článku 35 odseku 3 sa píše; Občania majú právo na prácu. Štát v primeranom rozsahu hmotne zabezpečuje občanov, ktorí nie z vlastnej viny nemôžu toto právo vykonávať. Podmienky ustanoví zákon.

V piatom oddiele článku 39 odseku 1 sa píše; Občania majú právo na primerané hmotné zabezpečenie v starobe a pri nespôsobilosti na prácu, ako aj pri strate živiteľa.

V piatom oddiele článku 39 odseku 2 sa píše; Každý, kto je v hmotnej núdzi, má právo na takú pomoc, ktorá je nevyhnutná na zabezpečenie základných životných podmienok.

uvádza
charakteristické
Ústava SR


Že v sociálnej poisťovni skoro 100 miliónov (dlh, pozn.) bez druhého piliera.

Sociálna poisťovňa má bez druhého piliera dlh 106 miliónov EUR.

Sociálna poisťovňa


(Kaliňák: Zatkli sme ho? (Sadikiho, pozn.)) Nezatkli ste nikoho. Ušiel vám do Kosova.

Portál aktuálne.sk prišiel s informáciou, že Baki Sadiki, ktorému sa podarilo ujsť zo Slovenska, mohol byť informovaný, že sa ho polícia chystá zatknúť. Sadiki, ktorého prokuratúra 16. februára obvinila zo zločinu nedovolenej výroby omamných látok, ich držania a obchodovania s nimi, je považovaný za šéfa albánskej drogovej mafie.

" Pracujeme aj s informáciou, že k úniku informácii mohlo dôjsť, pretože o tejto kauze vedelo z určitých dôvodov veľa ľudí aj mimo rezortu prokuratúry a ministerstva vnútra. Budeme sa snažiť zistiť zdroj. Pretože je pravda, že bol videný na území SR v nedávnej dobe a podarilo sa mu napriek našim opatreniam opustiť SR ," informoval Peter Šufliarsky, riaditeľ odboru osobitného určenia Generálnej prokuratúry SR.

aktuálne.sk


...k tomu zákonu (o novom spôsobe voľby prezidenta policajného zboru a šéfa inšpekcie, pozn.), (...) my, keď sme to tlačili, však je to aj v programovom vyhlásení vlády (...).

Programové vyhlásenie vlády 2016-2020 (. pdf , s. 65), ktoré bolo len s malou zmenou prijaté v rovnakom znení aj v roku 2018 novou vládou, obsahuje nasledovný záväzok: " Vláda vytvorí podmienky pre posilnenie parlamentnej kontroly menovania prezidenta Policajného zboru formou verejného vypočutia pred menovaním a obmedzenie možnosti jeho odvolania na zákonom ustanovené dôvody. " Aj zákon, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore, ku ktorému bolo ukončené medzirezortné pripomienkové konanie začiatkom mája 2018, uvádza ako podnet na vytvorenie Programové vyhlásenie vlády schválené dňa 28. marca 2018. Podľa dostupných informácií boli skutočne dané zmeny prioritou strany Most-Híd. Programové vyhlásenie vlády však neobsahuje zmienky o policajnej inšpekcii, ktorú tiež uvádza Bugár, preto výrok ako celok hodnotíme ako nepravdivý. Na príprave novely zákona o policajnom zbore sa podieľala aj bývalá ministerka za Most-Híd Lucia Žitňanská, rokovania o zmene voľby policajného prezidenta a zvýšení nezávislosti policajnej inšpekcie mala iniciovať chcela iniciovať už v októbri 2017. V októbri 2017 tiež Žitňanská uviedla, že v prípade potreby by danú zmenu predložili do parlamentu aj samostatne poslanci strany Most-Híd. Vo februári 2018 , kedy malo ministerstvo vnútra už predbežný návrh zmien, sa k navrhnutým zmenám vyjadrovala aj práve Žitňanská aj celkovo strana Most-Híd.

pdf
prijaté
uvádza
podieľala
októbri
februári 2018

https://demagog.sk/vyrok/Zákon, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore


Nadácia Šimečku dostávala peniaze od Ministerstva kultúry.

Nadácia Milana Šimečku dostávala dotácie z ministerstva kultúry , ministerstva zahraničných vecí, ministerstva školstva, ministerstva spravodlivosti a v rokoch 2011 až 2017 aj z Úradu vlády. Výrok hodnotíme ako pravdivý.

Milan Šimečka bol československý disident, spisovateľ a filozof. Nadáciu, ktorá nesie jeho meno založili v roku 1991 jeho priatelia Martin Bútora, Juraj Flamik, Fedor Gál, Miroslav Kusý, František Mikloško, Peter Tatár a Peter Zajac.

Nadácia Milana Šimečku (NMŠ) podporuje menšiny a cudzincov na území Slovenska. Zasadzuje sa o to, „aby Slovensko bolo otvorenou krajinou, ktorej záleží na ľudských právach a odmieta nenávisť.“ Jej cieľom je vzdelávanie študentov/tiek a učiteľov/liek v oblastiach histórie a diverzity spoločnosti na slovenskom území.

Okrem seminárov a diskusií organizuje NMŠ aj Festival fjúžn , multižánrové a multikultúrne podujatie so zameraním na migráciu a cudzincov na Slovensku. Práve tento festival finančne podporilo aj ministerstvo kultúry, naposledy v roku 2023, celkovou sumou 12 000 eur a sumou 9 000 eur na vydanie publikácie FJÚŽN magazín.

Podľa zverejnených zmlúv od roku 2011 poskytovali nadácii dotácie aj Úrad vlády , na „aktivity zamerané na podporu ľudských práv a slobôd a na podporu kultúry národnostných menšín“, ministerstvo zahraničných vecí a európskych záležitostí, ministerstvo školstva , vedy, výskumu a športu, napr. na „podporu sociálnej inklúzie mladých ľudí a prevenciu pred sociálno-patologickými javmi“ a ministerstvo spravodlivosti „na presadzovanie, podporu a ochranu ľudských práv a slobôd a na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie“. Nadácia je finančne podporovaná aj z fondu na podporu kultúry národnostných menšín a z fondu na podporu umenia .

kultúry
Šimečka
Zasadzuje
Festival fjúžn
finančne podporilo
vydanie
Úrad vlády
zahraničných vecí
školstva
spravodlivosti
kultúry
umenia


Vy sám ste povedali kedysi, že nebolo by dobré vťahovať príbuzenstvo do politickej debaty.

Nepodarilo sa nám nájsť podobný výrok R. Fica z minulosti. Avšak vzhľadom na fakt, že to v relácii expremiér nedementoval, nie je možné to ani vylúčiť.


11 rokov táto strana (SMER-SD,pozn.) vládne, 12 rokov je vo vedení KSK, 7 rokov vo vedení mesta Košice...

Strana Smer-SD nastúpila prvýkrát do vlády pred 11 rokmi, ale nie je vo vláde jedenásť rokov. Výrok Rastislava Trnku hodnotíme ako zavádzajúci. Strana Smer-SD bola vo vláde v rokoch (2006-2010), (2012-2016), momentálne je od roku 2016 vo vláde 9. rok, pretože v rokoch (2010-2012) v Radičovej vláde chýbala ( nrsr.sk ). Súčasný župan Košického samosprávneho kraja, Zdenko Trebuľa sa prvýkrát stal predsedom kraja v roku 2005 . Trebuľa je členom strany Smer-SD. Trnka hovorí pravdu, že Smer-SD je vo vedení mesta Košice 7 rokov. Primátorom mesta Košice je od roku 2010 Richard Raši , kto je aj okresným predsedom SMER-SD. Dátum zverejnenia analýzy: 27.10.2017 Naspäť Nahlásiť chybu

nrsr.sk

Richard Raši

predsedom


My sme v programovom vyhlásení vlády nedali číslo konkrétne (na hranicu bohatých ľudí, pozn.), ale vo volebnom programe sme hovorili o čísle 2750 eur mesačne.

Robert Fico v tomto výroku opravuje svoje nepresné tvrdenie z tej istej relácii: " Politika bola jasne zadefinovaná v programovom vyhlásení vlády. Ruší sa rovná daň, chceme zaviesť vyššiu sadzbu dane z príjmu fyzických osôb, ktoré zarábajú nad 2700 mesačne a chceme zvýšiť aj daň z príjmu právnických osôb ." V tomto prípade už pravdivo uznáva, že v prorgamovom vyhlásení vlády skutočne číslo nie je a spomína aj presné číslo z volebného programu strany. Výrok teda hodnotíme ako pravdivý. V Programovom vyhlásení vlády SR z mája 2012 sa v tretej kapitole, v časti o Finančnej politike uvádza, že sa " Zvýši sa progresivita daňového systému pre nadštandardné príjmy fyzických osôb, ako aj pre právnické osoby ." Aká je výška "nadštandardných príjmov" sa však už vo vyhlásení nenachádza. Túto príjmovú hranicu konkretizuje strana v Programovom zameraní strany SMER – sociálna demokracia na volebné obdobie 2012 – 2016 (.doc), z decembra 2011. V tretej kapitole, v časti o Finančnej politike sa uvádza, že strana Smer-SD "Navrhne zvýšenie sadzby dane z príjmov fyzických osôb na úroveň 25 percent, ktorá sa uplatní pri hrubých príjmoch nad 33 000 EUR ročne." To znamená 2 750 eur mesačne.

Programovom vyhlásení vlády SR


Novinári zistia, že Kaliňákov syn a Bašternákova dcéra chodia do tej istej triedy, do tej istej škôlky.

Denník N uverejnil 23. septembra 2016 článok so zistením, že deti ministra vnútra Roberta Kaliňáka a podnikateľa Ladislava Bašternáka navštevujú tú istú škôlku. Médiá pritom neinformovali o tom, či deti navštevujú aj tú istú triedu, aj keď niektoré vyjadrenia novinárov tomu nasvedčujú. Výrok preto hodnotíme ako neoveriteľný

článok Trend klásť


Keď pán Mikloš hovorí, že tu bolo niečo predražené alebo vyplytvané, však to vidím presne tú taktiku, ktorú majú. Snažia sa to, poviem to teraz veľmi ľudovo, spláchnuť v deficite tohto roku a minulého roku. Čiže to čo sa akože premrhalo v minulosti si odnesie deficit v minulosti, nie deficit v budúcnosti. Čiže keď sa bavíme o deficite roku 2010, 11 a konsolidácii, je to len a len zodpovednosť súčasnej vlády a všetky tieto podprahové informácie, ktoré vysielajú tá história o spálenej zemi.

vzhľadom na vyššie uvedené nie je úplná pravda, že "to čo sa akože premrhalo v minulosti si odnesie deficit v minulosti". To „akože premrhané“ sa odzrkadlí na vyššej dlhovej službe, ktorá zaťaží budúci rozpočet.


My máme napríklad 6000 lôžok na Slovensku navyše. My máme priemernú obložnosť 70 %, vonku je to cez 80 %.

INEKO (Institút pre ekonomické a sociálne reformy) v správe 'Zdravotnícky systém v SR 2012-2013' (.pdf) uvádza, ze ' percento využitelnosti nemocnicných postelí v SR na konci roka 2011 bolo 67,7% ' a v roku 2012 dosiahlo 70% (s.10). Prvá cast výroku je teda pravdivá. Priemerná obloznost cez 80% v zahranicí sa vsak týka len vybraných regiónov, napr. západnej Európy (83% podla INEKO, s.11). Priemerná obloznost akútnych postelí vsetkých státov OECD bola v roku 2011 podla správy 'Health at a Glance 2013'(.pdf) len 78,2% (s.89)

správe
správy
Strategického rámca
správe
Denník Pravda:
Univerzitná nemocnica


... pán minister bol prehlasovaný (na Rade ministrov vnútra pri schvalovaní povinných kvót, pozn.) preto, lebo v roku 2009 Slovensko prišlo o právo veta Lisabonskou zmluvou. Ja tu mám hlasovanie z Národnej rady Slovenskej republiky, ktorí poslanci hlasovali za stratu slovenského práva veta. A podľa toho hlasovania je zrejme, že celý poslanecký klub za Smer hlasoval za, celý poslanecký klub za SNS hlasoval za. Celý poslanecký klub Bélu Bugára hlasoval za.

Stretnutie ministrov vnútra Európskej únie, ktoré bolo uskutočnené 22. septembra 2015 priniesol očakávaný výsledok a to kladné hlasovanie voči povinným kvótam, proti hlasovali len ministri Českej republiky, Rumunska, Maďarska, Slovenskej republiky ( Kaliňák hlasoval teda proti ) a Fínsko sa hlasovania zdržalo.

Stretnutie ministrov
zmenšuje váhu hlasov zástupcov
Za hlasovali


Urobil som vyhlásenie, že nikto v Smere, žiadny jeden jediný človek nestojí za to, aby ohrozoval moje meno alebo ohrozoval meno Smeru alebo vlády a budem konať politicky.

Robert Fico podľa dostupných informácii povedal toto vyhlásenie minimálne v Sobotných dialógoch Slovenského rozhlasu 13. decembra. Výrok preto hodnotíme ako pravdivý. TASR , 13. decembra 2014. " Táto vláda je suverénna a na jej čele stojí premiér, ktorý sa volá Robert Fico a ktorého nikto neovláda. Chceme vyčistiť všetko, čo sa dá. Nikto mi nestojí za to, aby mi poškodzoval meno alebo meno strany Smer-SD, "

TASR


...najskôr nesúhlasili s tým, aby prezident mal možnosť menovať členov Súdnej rady. Potom keď dopadli prezidentské voľby inak, tak zrazu s tým súhlasia.

Fico nekonkretizuje kto mal súhlasiť s odobratím právomoci prezidenta menovať troch členov Súdnej rady. Okrem KDH, ktorá návrh spolutvorila, ostatní opoziční predstavitelia sa postavili proti odobratiu kompetencii už pred prvým kolom prezidentských volieb. Nie je pravdou, že by opozícia súhlasila s obmedzením kompetencií prezidenta pri menovaní členov Súdnej rady. Podľa marcových vyhlásení spred prvého kola prezidentských volieb (15. marca 2014), sa členova opozície vyjadrili proti takýmto obmedzeniam. SITA , 8. marec 2014 (webnoviny.sk) "O pozícia nesúhlasí so zmenami ústavy, ktoré prezidentovi berú možnosť menovať a odvolávať troch členov súdnej rady , ako to v novele ústavy navrhujú Smer-SD a KDH. ..." Toto vydávať za reformu justície je na úrovni absurdity. KDH na to naletelo. Hrozí nám, že namiesto jedného Harabina budeme mať dvoch," povedal pre agentúru SITA Lipšic . Novela podľa jeho slov posilňuje úlohu jednej strany – Smeru-SD, v súdnej rade . .. S účasný návrh vnímam ako zadné dvierka Smeru, ktorými chce obmedziť právomoci prezidenta v prípade, že by sa ním Róbert Fico nestal," uviedol pre agentúru SITA poslanec SaS Martin Poliačik . Novelu kritizovala po prvom kole prezidentských volieb naďalej aj L. Žitňanská SITA , 19. marca 2014: "Smer-SD sa zas s novelou podľa nej ponáhľa, pretože Robert Fico sa zrejme nestane prezidentom a tak je v záujme jeho strany rýchlo zmeniť kreovanie Súdnej rady SR, aby z nominovania jej členov bol vylúčený prezident a celú nesudcovskú časť rady mohla vymenovať a zvoliť len súčasná vláda Smeru-SD a jej parlamentná väčšina. Žitňanská upozornila, že bez vstupu novozvoleného prezidenta, len pod kuratelou vládnej strany vymenovaná Súdna rada SR má na základe novely ústavy preveriť všetkých sudcov do konca roka 2015." Svoj názor vyjadrila opozícia (okrem KDH) aj hlasovaním o návrhu o prvom čítaní. Názory opozície ostali rovnaké aj po voľbe prezidenta. TASR , 16. apríla 2014 "Aj Miroslav Kadúc (OĽaNO) deklaroval, že opozícia nesúhlasí s celoplošnými previerkami sudcov ani so zrušením kompetencie prezidenta menovať členov súdnej rady." Dátum zverejnenia analýzy: 12.05.2014 Naspäť Nahlásiť chybu

SITA SITA TASR


Dali sme peniaze 40 miliónov na internáty. Tí riaditelia ich nevedia vyčerpať.

Niektoré univerzity majú skutočne problém čerpať vládne dotácie na rekonštrukciu internátov. Výrok preto napriek nepresnosti vo výške poskytnutej sumy hodnotíme ako ešte pravdivý. Vláda Petra Pellegriniho vyčlenila v máji 2018 20 miliónov eur na rekonštrukcie vysokoškolských internátov. Urobila tak po kritike študentov, ktorí strane Smer pripomenuli jej prísľub spred parlamentných volieb 2016, že do internátov zainvestuje. Ďalších 30 miliónov eur sľúbila vláda poskytnúť v rokoch 2019 a 2020. K máju 2019 vyčerpali univerzity z prvého - 20 miliónového - balíka 60 %. Dotáciu vedelo naplno využiť 8 z nich. Vôbec sa to nepodarilo bratislavskej Univerzite Komenského - našla vraj problémy v projektovej dokumentácii. V ten istý mesiac vláda vyčlenila ďalších 7,5 milióna eur pre univerzity, ktorým sa peniaze na rekonštrukcie internátov čerpať darí.

vyčlenila kritike prísľub vyčerpali vyčlenila


...horná snemovna teraz odsúhlasila Putinovi vojenský zasah (zásah na Ukrajine, pozn.)

V sobotu 1. marca horná komora parlamentu Ruska schválila žiadost Vladimíra Putina o použitie síl na Ukrajine. Putin žiadal o použitie síl “kým sa neznormalizuje politická situácia v krajine”.

“...Russia's Vladimir Putin submitted the request for troops "in connection with the extraordinary situation in Ukraine and the threat to the lives of Russian citizens", the Kremlin said. The upper house went into a special session almost immediately after Mr Putin made the request, and swiftly approved it.”

schválila žiadost Vladimíra Putina
žiadal


Pamätám si, pamätám si. Bol prepustený na slobodu za vašej vlády? Bol. A my sme ho zavreli naspäť.

R. Kaliňák vynechal celé jedno obdobie a spojil dve prepustenia M. Černáka do jednoho. Bol prepustený za vlády M. Dzurindu v roku 2003 a pohyboval sa na slobode, ale i opäť obvinený a na slobode nebol do roku 2007, čiže do väzenia šiel za Dzurindovej vlády. R. Kaliňák mal možno na mysli jeho prepustenie v r. 2007, za ktoré obviňuje Dzurindovu vládu, jeho opätovné zadržanie však bolo pripravené a policajné jednotky nechytali nejakého zločinca na úteku. Vtedy vyšiel na chvíľu na slobodu za vlády R. Fica, no bol ihneď zadržaný.

vynechal


Vplyv len v januári na štvorčlennú rodinu bol 18 eur, z čoho balíček bol 12 eur navyše.

Podľa denníka Hospodárske noviny stúpli štvorčlennej rodine náklady na život v januári 2011 o 18,2 eur, z decembrových 1018,5 eur na 1036,7 eur . Vplyv vládneho balíčka pritom tvorí 12,2 eur. Podľa Inštitútu finančnej politiky (.pdf) " najvyšší absolútny nárast výdavkov by pri očakávanej inflácii 3,3% zaznamenala rodina s dvoma nezaopatrenými deťmi,ktorej výdavky by sa mali v roku 2011 zvýšiť o 32,6 eur mesačne. "

Hospodárske noviny
Inštitútu finančnej politiky


Trestné oznámenia podané na mňa od trestne stíhaných sudcov, od pani Stínskej.

Demagog.sk nezistil ostatné trestné oznámenia, ktoré mali podať trestne stíhaní sudcovia a Stínska. Na súdoch sa však nachádza aj trestné oznámenie od Jána Pavliša na osobu Daniela Lipšica vo veci zneužitia právomocí verejného činiteľa. Predmetom žaloby je vykonanie justičnej skúšky nezákonným spôsobom.

Jána Pavliša


Prieskum AKO potvrdil, že 68% voličov Hlasu - SD je zaočkovaných, 13% ich voličov je nerozhodnutých, 16% voličov Hlasu-SD tvoria odporcovia očkovania a 3% nechceli odpovedať.

AKO


Tuná bolo vyštvaných z tohto štátu cez 300 tisíc ľudí, ktorí keď chcú mať aspoň trochu slušný dôstojný život, tak musia ísť von.

Podobný výrok sme overovali z dňa 25.júna 2017 v relácií O 5 minút 12 . Nie sú zaznamenané presné údaje o počte občanov SR pracujúcich v zahraničí. O približnom čísle hovoria len informácie dostupné zo zdravotných poisťovní a z rôznych analýz. Pracujeme hlavne s údajmi Štatistického úradu SR, ktoré vypovedajú o vývoji počtu prisťahovaných a vysťahovaných ľudí. Keďže posledné sčítanie obyvateľstva sa uskutočnilo v roku 2011, sú k dispozícií len tieto údaje. Každým rokom však rastie počet ľudí odchádzajúcich do zahraničia. Výrok hodnotíme ako neoveriteľný. Ako píše portál – Internetový sprievodca trhom práce, Slovákov, ktorí odišli krátkodobo pracovať do zahraničia je čím ďalej tým viac: " Podľa najnovších údajov ŠÚ SR totiž už šiesty štvrťrok po sebe medziročne rástol počet Slovákov, ktorí krátkodobo, teda do jedného roka, pracujú v zahraničí. Za prvé tri mesiace tohto roka (2016 pozn.) sa v porovnaní s predchádzajúcim rokom zvýšil ich počet o 17,8 %, čiže o 24.100 osôb a dosiahol počet 159.800 ľudí. Prevládali medzi nimi najmä ľudia zamestnaní v stavebníctve, ktorých bolo 43.700 a v zdravotníctve, kde ich počet dosiahol 37.900 osôb. Z európskych krajín pracovalo najviac slovenských občanov v Rakúsku, a to 50.600 a v Českej republike, kde ich bolo 37.900. " ( TASR ) Vyššie uvedený článok analyzuje časť publikácie Štatistického úradu SR Hlavné trendy populačného vývoja v SR v 2015 ( .pdf , s. 31), kde sa píše: " Objem zahraničného sťahovania medziročne stúpol už štvrtý rok po sebe. (…) Ovplyvnil ho zvýšený počet prisťahovaných aj vysťahovaných osôb. Počet prisťahovaných stúpol takmer na 7-tisíc a počet vysťahovaných sa priblížil k hodnote 4-tisíc. (…) Európske štáty boli hlavnými cieľovými krajinami aj pre 89,8 % emigrantov zo Slovenskej republiky. Najviac obyvateľov zo Slovenskej republiky sa vysťahovalo do Českej republiky (1112), Rakúska (789), Nemecka (407), a Spojeného kráľovstva (405)… " V roku 2015 Podnikateľská aliancia Slovenska (PAS) vypracovala analýzu, v ktorej skúma problematiku odchodu nadaných mladých ľudí do zahraničia. Podľa PAS sa počet týchto ľudí rokmi zvyšuje: " Z vyše 300-tisíc Slovákov, ktorí krátkodobo alebo dlhodobo pracujú v zahraničí, by malo byť vyše 40 percent v Česku, štvrtina vo Veľkej Británii, po zhruba 15 percent v Rakúsku a Nemecku, zvyšok v Írsku, Holandsku, Belgicku, Taliansku, Francúzsku, Švédsku a inde. Presný počet v niektorých krajinách nie je možné zistiť, pretože občania Slovenska v rámci voľného pohybu osôb na pracovnom trhu EÚ nie sú vždy povinní nahlasovať úradom svoje sťahovanie do zahraničia. Každý rok sa však ich počet zvyšuje a ide najmä o mladých ľudí. Zo štatistík zdravotných poisťovní vyplýva, že od roku 2009 sa z evidencie zdravotného poistenia každý rok odhlásilo takmer 30-tisíc mladých ľudí do 30 rokov. Keďže koncom 90. rokov sa ročne rodilo zhruba 80-tisíc detí, znamená to, že zo Slovenska ročne odíde takmer tretina mladej populácie. " ( .pdf s. 9) O danej téme informoval aj denník Pravda : " Sumárne počty Slovákov, ktorí trvalo žijú v zahraničí, neeviduje nijaká inštitúcia. Každý občan si však platí povinné zdravotné poistenie. Ak odíde do zahraničia, musí si vybrať, v ktorej krajine ho bude odvádzať. Preto údaje zdravotných poisťovní môžu byť odpoveďou na to, koľko ľudí zo Slovenska každoročne odchádza. Vlani sa zo systému zdravotného poistenia odhlásilo takmer 30-tisíc mladých ľudí do 30 rokov. Približne rovnaký počet sa odhlásil v každom roku od 2009. Znamená to, že za posledných päť rokov z nášho zdravotného poistenia ich odišlo zhruba 150-tisíc. Dôvodom je práve vycestovanie do zahraničia. " Obdobné tvrdenia predkladá aj riaditeľ Inštitútu vzdelávacej politiky ministerstva školstva pre portál EurActiv. Na margo počtu pracujúcich v zahraničí totiž uvádza : " …čísla nehovoria o výraznom exode pracovnej sily do zahraničia. Z výberového zisťovania vyplýva, že zo Slovenska emigruje 2 a pol tisíca ľudí ročne a kumulatívne zhruba 100 tisíc pracuje v zahraničí. Z toho je vysokoškolsky vzdelaných asi 10 %. Jasný trend vidí rezort v náraste podielu slovenských študentov študujúcich v zahraničí, v posledných rokoch najmä v Českej republike. "

O 5 minút 12
TASR
.pdf
.pdf
Pravda
uvádza


Ide o najväčšiu finančnú pomoc ľuďom aj firmám v dejinách Slovenska a to svojím finančným rozsahom. Počítame s tým, že bude stáť jednu miliardu priamej pomoci mesačne, plus 500 miliónov v štátnych zárukách. To budú tie pôžičky pre dotknuté subjekty, ktoré nebudú mať dostatok hotovosti a jedná sa o pomoc, ktorá zasiahne milión ľudí alebo teda ktorá pomôže milión ľuďom. Z toho 800 tisíc zamestnancom a približne 250 tisíc SZČO  a živnostníkov. To prvé zásadné opatrenie, ktoré je, že každý podnik, či už je to firma alebo živnostník, ktorá je priamo zasiahnutá krízou, čiže na základe nariadenia vlády musela zavrieť svoju prevádzku, dostane preplatených 80 % platu zamestnanca, tzn., že budeme žiadať spoluúčasť aj zamestnanca v tom, že jeho plat klesne o 20 %, ak je doma. Všetko sa to týka ľudí, ktorí sú doma alebo ktorým hrozí, že by boli prepustení a celý ten zvyšok toho platu zamestnávateľovi preplatí štát.

Takú veľkú finančnú pomoc štát firmám ešte neporenia neposkytol. Balík tzv. prvej pomoci sa dotkne státisícov zamestnancov a živnostníkov. Tvrdenie Milana Krajniaka preto hodnotíme ako pravdivé. 29. marca 2020 vláda predstavila plán ekonomických opatrení s názvom „ Prvá pomoc ”. Chce ním zmierniť sociálne a ekonomické dôsledky pandémie koronavírusu. Plán počíta s miliardou eur ako s mesačnými výdavkami na udržanie pracovných miest. Ďalších 500 miliónov má do ekonomiky ísť cez záruky bankám na poskytovanie úverov. Podľa prvého bodu plánu štát preplatí 80 percent platu zamestnanca firmám, ktorých prevádzky sú povinne uzavreté kvôli opatreniam na zamedzenie šírenia nákazy. Ministerstvo financií pre portál Demagóg.SK uviedlo, že odhad, podľa ktorého sa pomoc dotkne 800-tisíc zamestnancov a asi 250-tisíc živnostníkov, je korektný. Zo správ štátnej pomoci Ministerstva financií a Protimonopolného úradu z roku 2000, z rokovo 2001 až 2008 a z rokov 2009 až 2018 boli doteraz štátom poskytnuté pomoci ekonomike nižšie ako momentálna finančná pomoc. „Skutočný počet dotknutých osôb bude závisieť nielen od finálnej podoby jednotlivých opatrení, ale aj od toho, v akej miere sa zamestnávatelia, SZČO a zamestnanci rozhodnú jednotlivé nástroje využiť,” dodalo ministerstvo. Vláda neskôr schválila materiál , podľa ktorého pomoc zasiahne asi 324-tisíc živnostníkov, 624-tisic zamestnancov a 95-tisíc dohodárov.

predstavila
plán
Prvá pomoc
má
roku
rokovo
rokov
materiál


Akú úlohu napríklad tam bude vykonávať prezident republiky, ktorý z ústavy je jediný oprávnený menovať sudcov na doživotie.

Podľa Čl. 145 ods. 1 Ústavy Slovenskej republiky , je prezident jediný, kto podľa Ústavy môže sudcov menovať bez časového ohraničenia, teda de facto doživotne: "Čl. 145 Sudcov vymenúva a odvoláva prezident Slovenskej republiky na návrh Súdnej rady Slovenskej republiky; vymenúva ich bez časového obmedzenia ." "Čl. 154 (4) Sudcovia súdov Slovenskej republiky ustanovení do funkcie podľa doterajších právnych predpisov sa povaţujú za ustanovených do funkcie bez časového obmedzenia podľa tejto ústavy." Zároveň je to prezident, ktorý môže sudcu na návrh odvolať: "Čl. 147 (2) Prezident Slovenskej republiky na návrh Súdnej rady Slovenskej republiky môţe sudcu odvolať, a) ak mu zdravotný stav dlhodobo nedovoľuje, najmenej počas jedného roka, riadne vykonávať sudcovské povinnosti, b) ak dosiahol vek 65 rokov." Dátum zverejnenia analýzy: 03.02.2014 Naspäť Nahlásiť chybu

Ústavy Slovenskej republiky


Tak neudialo sa to ale v roku 2010, nebola zavedená daň, keď sme už ju chceli v podstate na jeseň, pamätáte si. Napriek tomu v januári 2011 sme všetci s úžasom zistili, že boli zvýšené poplatky o 15%, boli zvýšené úroky na hypotéky a podobné veci. To znamená, zvyšovanie. Ja len hovorím, že zvyšovanie poplatkov a zvyšovanie úrokov sa dialo bez ohľadu na to, či to banková daň bola alebo nebola.

V októbri 2011 vláda schválila návrh zákona o osobitnom odvode vybraných finančných inštitúcií a aj návrh na skrátené legislatívne konanie o tomto návrhu. Podľa tohto vyjadrenia mala byť banková daň zavedená začiatkom roka 2012. Pôvodný návrh hovoril o 0,2% sadzbe odvodu z vybraných pasív. Neskôr Ivan Mikloš spresnil, že výška tejto sadzby by mala byť 0,4%, čo by malo prispieť 80 mil. eur do štátneho rozpočtu.

banková daň
15%
TU.


Štát, pokiaľ ide o boj s krízou, taký malý ako je Slovensko, ktorý má 5,5 milióna obyvateľov, nemá šancu naštartovať vnútornú spotrebu. Ta vnútorná spotreba je veľmi malá a rovnako sme štát, ktorý vaša vláda, pani Radičová, urobila na 80 % závislý od exportu na krajiny Európske únie.

Predchádzajúca vláda nespravila SR závislú na exporte. Je pravda, že sa zvýšil podiel exportu na tvorbe HDP počas Dzurindových vlád, avšak ten sa zvýšil tiež za prvé roky Ficovej vlády a bol už nadpolovičný počas Mečiarovej vlády.


My sme prví prišli s tým, že politici budú ručiť celým svojim majetkom.

Strana Vlasť nie je prvá, ktorá žiada, aby politici zodpovedali za svoje rozhodnutia vlastným majetkom. Tvrdenie Štefana Harabina hodnotíme preto ako nepravdivé. Vlasť ponúka vo svojom programe takzvaný „ Bič na politikov! . Chce zaviesť tzv. inštitút hmotnej zodpovednosti, aby politici za svoje rozhodnutia „ručili celým svojím majetkom.” Tento nápad nie je nový. Niekoľko príkladov: V roku 2015 zbierala podpisy pre zavedenie hmotnej zodpovednosti strana Sieť. „ Podstata návrhu je jasná a nemenná – ručenie politikov za svoj výkon vlastným majetkom,” žiadala strana. V septembri 2016 takýto návrh do parlamentu predložilo OĽaNO. Žiadalo, aby verejný činiteľ, ktorý nenakladal hospodárne a efektívne s verejným majetkom, zodpovedal štátu alebo samospráve za škodu. OĽaNO v návrhu zákona nehovorilo o obmedzeniach pri výške zodpovednosti za škodu. Podmienky pre vznik hmotnej zodpovednosti sľubuje vytvoriť aj programové vyhlásenie vlády na roky 2016 - 2020. „Na tieto účely vláda určí štandard osobnej hmotnej zodpovednosti, nie na nižší, ako je štandard odbornej starostlivosti podľa Obchodného zákonníka.” V marci 2019 žiadali poslanci ĽSNS, aby bola hmotná zodpovednosť verejných činiteľov zakotvená v Ústave. Podrobnosti chceli nechať na znenie zákona. Hmotnú zodpovednosť a trestanie verejných funkcionárov sľubuje v programe do volieb 2020 aj strana Za ľudí. Tiež nehovorí o obmedzeniach pri výške zodpovednosti.

Bič na politikov!
zbierala
žiadala
zodpovedal
sľubuje
žiadali
sľubuje


Tu sa od roku 2007 do štrukturálnych fondov nakúpili pomôcky, vybavenie, didaktické vybavenie škôl, za 160 miliónov.

Tento výrok už Demagog.SK overoval- 17. januára v relácii V politike. Keďže na stránkach Ministerstva školstva či inej štátnej inštitúcie sa súhrnný rozpočet vynaložený výhradne na didaktické pomôcky (za akékoľvek obdobie) nenachádza, hodnotíme výrok ako neoveriteľný.

17. januára


A ta suma bola odhadnutá tak, to je zhruba 2,5% HDP tých 1,7 miliardy eur, bola odhadnutá tak, že to je suma, ktorú je reálne konsolidovať, odborne povedané, či ozdraviť o ňu verejné financie v priebehu jedného roka a zároveň je to taká suma, ktorá nespôsobí pokles ekonomiky. Lebo keby sa príliš priškrtilo, tak by to spôsobilo, že ten ekonomický rast by bol nižší a rast zamestnanosti a tak ďalej.

Pri minuloročnom HDP vo výške 63,3 mld eur je suma 1,7 mld. presne 2,6 % HDP.

Pri minuloročnom HDP vo výške


Súčasný zákon to (kandidovanie nezávislých do NRSR, pozn.) neumožňuje a povedal som, že ak to politické strany neumožnia, čo neumožnili, tak založíme pro forma politickú stranu alebo politické hnutie a umožníme kandidovať nezávislým. Takýchto letákov sme dali pred voľbami milióny do schránok a tam sú otázky a v každom jednom boli otázky, kde je odpoveď na to, že či budeme mať viacerých členov a je napísané aj odpoveď na túto otázku, že nebudeme mať. Budeme mať iba 4 členov, aby sme spĺňali zákony.

Podľa zákona 85/2005 (.pdf), je potrebné aby bol prípravný výbor politickej strany najmenej trojčlenný. Náš zákon neumožňuje kandidatúru do parlamentu nezávislým ľuďom mimo kandidátske listiny strán. Podľa správy TASR mala Matovičova strana v dobe zakladania 4 ľudí. To potvrdzujú aj stanovy .

85/2005 TASR stanovy


Deficit v rozpočte bol v roku 2009 veľký, pretože bola kríza ale teraz to bude lepšie. Viete aké sú čísla? Za prvé štyri mesiace tohto roka máme štyrikrát vyšší deficit štátneho rozpočtu... ako za prvé štyri mesiace minulého roka.

Doplnenie 16.5. 2010: Plnenie štátneho rozpočtu za apríl 2009 hovorí o deficite ku koncu mesiaca vo výške 347 mil EUR, za paríl 2010 to bol schodok 1471 mil EUR, teda 4,2 násobok. Mikloš má pravdu.

Plnenie štátneho rozpočtu za apríl 2009
to bol


(..) pri automobilkách, vyznieva komicky.keď sa teraz vyzbierali 450-tisíc eur na nejaké vodičské preukazy.

Predseda SNS vo svojom výroku spomína sumu 450-tisíc EUR, avšak na projekt prispejú automobilky každá zhodne po 15-tisíc EUR. teda dokopy 45-tisíc EUR. Výrok hodnotíme ako nepravdivý. Predseda SNS Andrej Danko vo výroku spomína projekt Ministerstva práce, sociálnych vecí a rodiny, ktorý v spolupráci s automobilkami KIA, Volkswagen a PSA Peugeot, pod záštitou predsedu NR SR Petra Pellegríniho pripravujú možnosť získať vodičský preukaz pre deti z detských domov. Minister práce, predseda parlamentu, zástupcovia automobiliek a predseda združení Záleží nám, Daniel Bradáč, spoločne informovali o tomto projekte na tlačovej konferencii dňa 26. februára 2016. Minister Richter na tlačovej konferencii zároveň uviedol, že každá automobilka prispeje sumou 15-tisíc eur. Denník Pravda (SITA) v článku z 26. februára 2016 taktiež píše o projekte, pričom článok hovorí o sume 45-tisíc venovanej na tento projekt. Projekt má aj vlastnú webstránku: http://www.vodicskepreukazy.sk Dátum zverejnenia analýzy: 28.02.2016 Naspäť Nahlásiť chybu

tlačovej konferencii
Pravda


My uvažujeme o dani z finančných transakcií, ktorá vyvolala toľko vzruchu, pretože zase opozícia si vymyslela, že sa to má dotýkať aj ľudí, čo nie je pravda.

V júli 2024 Denník N zverejnil informáciu, že vláda údajne plánuje zaviesť daň z transakcií, ktorá by sa mala dotknúť aj bežných obyvateľov. Ministerstvo financií tieto tvrdenia poprelo. Vláda napokon v rámci konsolidačného balíka predstavila novú daň z transakcií pre firmy a podnikateľov. Nie sú však dostupné žiadne oficiálne dokumenty, ktoré by potvrdzovali alebo vyvracali pôvodné plány o dani z transakcií, ktoré by sa mali týkať aj bežných občanov. Výrok je preto neoveriteľný.

Denník N 18. júla informoval , že Ministerstvo financií SR zvažuje v rámci konsolidačného balíka na ozdravenie verejných financií zaviesť podľa vzoru Maďarska novú daň z transakcií. Podľa zistení Denníka N mali údajne plánovanému zdaneniu podliehať napríklad bežné prevody medzi účtami, splatenie faktúr, platba kartou či výber z bankomatu. Zdrojom informácií mali byť dve osoby oboznámené s návrhom konsolidačného balíčka, ktoré si želali zostať v anonymite.

Toto opatrenie by malo podľa zdroja priniesť do štátneho rozpočtu približne 550 miliónov eur.

Ministerstvo financií v oficiálnom stanovisku tieto tvrdenia poprelo. „Ministerstvo financií SR sa ostro ohradzuje voči šíreniu ničím nepodložených, zavádzajúcich a nepravdivých informácií zo strany niektorých opozičných politických strán, ktoré majú vo verejnosti vzbudiť strach a neistotu. Niektorí politici totiž účelovo narábajú s neoverenými faktami a svoje domnienky prezentujú na tlačových konferenciách ako fakty,“ uvádza sa v stanovisku ministerstva.

Minister financií Ladislav Kamenický zaujal reagoval , že „sú to klamstvá a ministerstvo financií takéto výroky považuje doslova za šírenie poplašných správ. Rovnako to platí aj pri téme údajného rušenia paušálnych výdavkov pre živnostníkov.“

Predseda vlády Robert Fico informoval, že konsolidačný balík vláda predstaví po schválení všetkými koaličnými stranami, pričom predmetom diskusie bude najskôr na októbrovej schôdzi NR SR. Zároveň Fico upresnil , že "opozícia hrubo klamala, keď rozprávala pri dani z finančných transakcií o nejakých fyzických osobách. To sa vôbec nemá dotýkať fyzických osôb, to sa má dotýkať len podnikateľov - právnických osôb, samozrejme, bankových inštitúcií."

V septembri 2024 vláda predstavila konsolidačné opatrenia na nadchádzajúce obdobie vrátane zavedenia novej dane z transakcií pre firmy a podnikateľov.

„Veľmi sa teším, že vláda sa rozhodla zaviesť daň z finančných transakcií. Bolo veľa klamstiev popísaných v médiách, že to ideme zaviesť na úkor ľudí, nie je to pravda. Táto daň sa bude týkať výlučne právnických osôb,“ vyhlásil Fico.

„Nedá sa očakávať že by celú tú daň znášali podnikatelia na úkor svojich ziskov, alebo banky na úkor svojich ziskov. Vždy nejakú svoju časť prenesú na iných a to v konečnom dôsledku budú domácnosti, ktoré pocítia infláciu,“ upozorňuje ekonóm SAV Viliam Páleník.

informoval priniesť stanovisku reagoval upresnil firmy vyhlásil upozorňuje


DPH malo klesnúť z 20 % na 19 %, keď deficit bude pod tromi percentami. Ten zákon bol už napísaný a uzákonený a 2.vláda Roberta Fica toto zmenila.

Podľa Zákona o dani z pridanej hodnoty, ktorý novelizovala vláda Ivety Radičovej sa DPH mala skutočne znížiť, keď deficit spadne pod úroveň 3 % HDP. Vláda Roberta Fica, ktorá nastúpila po voľbách v roku 2012 toto ustanovenie (§ 85j) zrušila (§ 85kc). Výrok hodnotíme ako pravdivý. V septembri roku 2010 sa predstavitelia vládnej koalície na čele s Ivetou Radičovou dohodli na dočasnom zvýšení základnej sadzby DPH z dovtedajších 19 % na 20 %. Táto právna úprava mala platiť dovtedy, kým sa deficit verejných financií nezníži pod 3 % hrubého domáceho produktu (HDP), k čomu podľa odhadov malo dôjsť v roku 2013. " V období od 1. januára 2011 do posledného dňa kalendárneho roka, v ktorom Európska komisia (Eurostat) uverejní údaje o tom, že aktuálny schodok verejnej správy Slovenskej republiky je menej ako 3 %, je základná sadzba dane na tovary a služby 20 % zo základu dane. Skončenie obdobia uplatňovania základnej sadzby dane 20 % podľa prvej vety vyhlási Ministerstvo financií Slovenskej republiky všeobecne záväzným právnym predpisom." Podľa uvedeného zákona bolo však toto zvýšenie stále len dočasné, s povinnosťou opätovného poklesu na pôvodnú hodnotu, po znížení deficitu HDP. " Bývalá premiérka Iveta Radičová povedala , že zvýšenie DPH bolo jedným z opatrení, ako chcela vláda znížiť deficit. Keď preberala po Ficovi vládu, deficit bol na úrovni siedmich percent HDP. „Dúfala som, že keď sa podarí znížiť deficit pod tri percentá, bude platiť súčasný zákon a DPH sa zníži na 19 percent,“ dodala Radičová." Na podmienke, že zvýšenie sadzby DPH bude len dočasné a bude závisieť od zníženia deficitu HDP trvala vtedy aj vládna strana SaS. Strana SMER - SD toto opatrenie vo forme zvyšovania daní kritizovala , no po nástupe do úradu a zároveň aj po dosiahnutí stanoveného cieľa - zníženia deficitu HDP pod 3%, nebol vládou Róberta Fica vyhlásený žiadny všeobecne záväzný právny predpis, ktorý mal prísť od ministra financií (Peter Kažimír) a vrátiť základnú sadzbu dane na pôvodnú hodnotu 19 %. Vláda mala tým, že dane opäť nezníži získať 240 miliónov eur a preto namiesto toho, aby sa riadila zákonom, schválila jeho úpravu - prechodné ustanovenia ( § 85kc ) k úpravám účinným od 1. januára 2015. Podľa nich sa ustanovenie prikazujúce po poklese deficitu HDP opätovne znížiť dane na pôvodnú sadzbu neuplatní. Deficit verejných financií v % HDP v období od roku 2008 v porovnaní s Českou republikou: Dátum zverejnenia analýzy: 08.05.2017 Naspäť Nahlásiť chybu

Zákona
DPH
úprava
povedala
kritizovala
deficitu
nezníži
§ 85kc


Ten akčný plán (boja proti korupcii, pozn.) bol veľmi dobre hodnotený.

Nicholsonová referuje ku Strategickému plánu boja proti korupcii, ktorý bol prvý krát prijatý Radičovej vládou v roku 2011 a následne doplnený a predĺžený v roku 2014 Ficovou vládou. Na pláne spolupracovali aj zástupcovia mimovládnych organizácií a v čase prijatia bol vnímaný neutrálne až pozitívne, čoskoro sa však vyskytla kritika jeho efektivity. Faktom však je, že počas vlády Ivety Radičovej bol tento akčný plán vnímaný ako pozitívny. Výrok hodnotíme ako pravdivý.

Strategickému plánu
2011
2014
Úradu vlády
zastúpené
správe
Pravda
rozhovore


Produkcia zeleniny za Ficovej vlády klesla o 24%. Produkcia ošípaných o 33%. Produkcia mlieka o 24%. Toto sú čísla a výsledky práve Ficovej vlády.

Cechbryndziarov.eu : Podľa Eurostatu sa produkcia mlieka vyvíjala na Slovensku takto: 2008: 945,62 ton 2009: 852,36 ton 2010: 736,37 ton (bez decembra 2010) Produkcia ošípaných na jedného obyvateľa bola v roku 2006 ( ŠÚ SR ) 28kg. V roku 2009 21 kg. Pokles produkcie je 25%. Údaj za rok 2010 nie je k dispozícií. Produkcia zeleniny dosiahla v roku 2006 ( Zelená správa 2007 s.18) úroveň 352 tis. ton. V roku 2009 ( Zelená správa 2010 s.18) to bolo 312,1 tis. ton. Jedná sa o pokles na úrovni 11%. Ani tu údaj za rok 2010 nie je k dispozícií. Kvôli nekompletnosti údajov nedokážeme výrok hodnoverne overiť.

Cechbryndziarov.eu
ŠÚ SR
Zelená správa 2007
Zelená správa 2010


Štyri úseky diaľnice D1 okolo Prešova, Martina a Levoče. Zazmluvnené za vlády Roberta Fica, kde stavebné náklady na týchto štyroch úsekoch mali byť miliarda 130 miliónov eur. Zrušené našou vládou, znovu súťaž, skutočná súťaž, konečná cena 439 miliónov eur. Rozdiel, neuveriteľné, rozdiel 700 miliónov eur. 2,5-násobne predražené. Len ten rozdiel, pani redaktorka, znamená 4000 korún alebo 130 eur na každého jedného obyvateľa. Len pri stavebných nákladoch pri štyroch úsekoch, pri Prešove, Martine a Levoči prišlo k predraženiu za vašej vlády o 700 miliónov eur. Toto sú fakty, ktoré sú nespochybniteľné.

I.MIkloš hovorí o troch úsekoch budovanej diaľnice D1, ktoré boli počas minulej vlády súčasťou 1.balíka PPP projektov.

SME Svinia-Fričovce


Ja som si doniesol niektoré vyjadrenia pán nového pána predsedu vlády pána Orbána a povedal mesto Košice bude opäť v strede maďarstva. Zrušiť treba hranice násilím, nožom rozkrojené. Ďalej nikdy nebudem súhlasiť s rozdelením maďarského národa. Ďalej maďarský štát a maďarský národ nie sú totožné. Ďalej vo vzťahu k Slovensku. Najskôr budem rozprávať so slovenskými Maďarmi až potom s Maďarmi s felvidéku. V Komárne povedal hospodárstvo Karpatskej kotliny potrebuje zmenu. Pýtam sa, čo je to tá Karpatská kotlina?

Ako sme už niekoľko krát dokazovali , politici SNS, ale aj ostatných vládnych strán radi vytrhávajú vyjadrenia maďarských politikov z ich kontextu a zasadzujú do iného ako bol pôvodný. V tomto prípade sa minister školstva SR ani nesnaží výroky zasadiť do kontextu, len ich uvádza ako súvislý protimaďarský celok. Vzhľadom na ich vytrhnutie z kontextu, ktoré sme v mnohých prípadoch už dokázali, vyhlásenia označujeme ako celok za zavádzajúce.

sme už niekoľko krát dokazovali
vytrhávajú


V prípade, keď si zoberieme daňová licencia 480 euro, to znamená, že cca plus mínus podnikateľ musí zarobiť minimálne 2200 euro mať účtovný zisk, aby vlastne vytvoril tu daň z príjmu právnických osôb vo výške 480. Keď to zoberiem, 960, inými slovami, štát hovorí, že musíš každý rok zarobiť minimálne 4400 euro, v účtovnom zisku, a jednoducho toto je taká povinná minimálna daň a pri tej tretej kategórii je to až 13 tisíc euro.

Ivan Švejna sa snaží na uvádzanom zisku podnikateľa, platiaceho daň z právnických osôb, ilustrovať výšku daňovej licencie. Inými slovami, koľko by musel podnikateľ zarobiť, aby mal daňový základ aspoň v takej výške ako je sadzba daňovej licencie. Výpočty Švejnu sú presné, preto výrok hodnotíme ako pravdivý.

schválila
SITA, TASR


Je to (generálny prokurátor, pozn.) šiesty najmocnejší, najvyšší ústavný činiteľ v Slovenskej republike.

Nevieme overiť na základe akých kritérií sa meria moc v tomto prípade, navyše ani ústavný zákon o ochrane verejného záujmu pri výkone funkcií verejných funkcionárov č. 357/2004 Z.z. v znení ústavného zákona č. 545/2005 Z.z. neobsahuje takéto delenie funkcií.

ústavný zákon


Traja z piatich členov vo výberovej komisii budú politicky menovaní, to znamená, že vládna koalícia cez parlament a vládna koalícia cez ministerku si troch z piatich členov menuje do výberových komisií na sudcov. Vládna koalícia, to nebolo od vzniku SR od 93, žeby nejaká, pani redaktorka.

Novela zákona o sudcoch a prísediacich, ktorá nadobudne účinnosť k 1. januáru 2012, upravuje nový spôsob obsadzovania voľných sudcovských miest, a to prostredníctvom výberového konania. Výberové konanie uskutočňuje 5-členná výberová komisia, z toho traja členovia výberovej komisie budú menovaní politicky - dvaja ministrom spravodlivosti a jeden NR SR. §29 novely zákona: "Členov výberovej komisie vymenuje predseda súdu z databázy kandidátov na členov výberovej komisie vždy po vyhlásení výberového konania, a to tak, aby jeden člen bol z kandidátov zvolených národnou radou, jeden člen z kandidátov zvolených súdnou radou a dvaja členovia z kandidátov vymenovaných ministrom. Jedného člena výberovej komisie zvolí na žiadosť predsedu súdu sudcovská rada súdu, na ktorom sa voľné miesto obsadzuje."

§29 novely zákona:


Napríklad teraz dva krát na ministerstve životného prostredia boli zastavené bolo zastavené vyplácanie len skrz to, že našlo sa za SNS, teda za vašej vlády sa našli projekty, ktoré asi nebudú preplácať a budeme musieť vracať peniaze.

Podľa denníka Pravda (9. november 2011) na základe auditu, ktoré iniciovala ministerstvo financií, Európska Únia rozhodla pozastaviť platby na niektoré projekty. Medzi týmito projektami sú operačné programy Životné prostredie, Doprava a Informatizácia spoločnosti.

Pravda TASR


na minulotýždňovom rokovaní ministrov zahraničných vecí Severoatlantickej aliancie bolo jasne konštatované, že po rokoch, kedy sa Aliancia venovala skôr svojim operáciám mimo územia krajín Aliancie, teraz aj v dôsledku diania na Ukrajine, na Kryme je potrebné konsolidovať vlastne svoje vlastné teritórium, sústrediť sa na obranyschopnosť a operačnú schopnosť vojsk Aliancie

Stretnutie ministrov zahraničných vecí NATO sa skutočne konalo 1-2.apríla 2014 v Bruseli (Belgicko).

Úvodná reč

vyjadrenie


... DPH-čku vždy zvyšovala pravicová vláda. To bolo zaujímavé, vždy to bola pravica (...) my sme prišli, to bolo počas minulého vládneho obdobia a sme vytvorili okruh potravín, na ktoré sme dali zníženú sadzbu DPH na 10%.

Prvá právna úprava dane z pridanej hodnoty v SR, ktorú predstavoval zákon č. 222/1992 Zb. , zaviedla v SR základnú 23% a zníženú 5% sadzbu DPH. Už od 1.8.1993, t.j. 7 mesiacov od účinnosti zákona došlo k zvýšeniu sadzieb dane. Základná sadzba DPH sa zvýšila na 25% a znížená sadzba DPH sa zvýšila na 6%. Od 1. januára 1996 bol uvedený zákon nahradený zákonom č. 289/1995 Z. z. , ktorého prijatím došlo k zníženiu základnej sadzby DPH na 23%. Znížená sadzba DPH ostala nezmenená (t.j. 6%). Zákonom č. 153/1999 došlo k úprave zníženej sadzby DPH, ktorá sa zvýšila na 10%. 1. januára 2003 vstúpil do platnosti zákon č. 637/2002 , ktorý upravil výšku základnej sadzby DPH na úroveň 20% a výšku zníženej sadzby dane na úroveň 14%. V rámci harmonizácie legislatívy so smernicami EÚ boli od roku 2002 schválené ďalšie novely zákona o DPH, ktorými už pred vstupom SR do EÚ dochádzalo k postupnej príprave začlenenia do jednotného európskeho vnútorného trhu. S účinnosťou od 1. 1. 2004 bola zavedená jedna sadzbu dane 19 %, t. j. stalo sa tak ešte pred účinnosťou zákona č. 222/2004 Z. z. , ktorý nadobudol platnosť od 1. 5. 2004 (dňom vstupu SR do EÚ). K opätovnému zavedeniu zníženej sadzby dane (10%) došlo k 1. 1. 2007 na základe novelizácie zákona č. 222/2004 Z. z., pričom jej použitie bolo obmedzené na lieky, farmaceutické výrobky a vybraný zdravotnícky tovar. Neskôr bolo použitie zníženej sadzby dane rozšírené o knihy a brožúry. 1. mája 2010 vstúpil do platnosti zákon č. 83/2010 Z. z. , ktorý doplnil zákon č. 222/2004 Z. z. o zoznam tovarov so sadzbou 6% zo základu dane na takzvaný predaj z dvora. Predaj z dvora je priamym predajom, ktorý je určený len pre konečného spotrebiteľa. Základná sadzba DPH bola doposiaľ naposledy upravená zákonom č. 490/2010 Z. z. , ktorý vstúpil do platnosti 1. januára 2011 a jej výšku ustanovil na hodnote 20%. Touto novelou zároveň došlo k zrušeniu predošlej tretej sadzby DPH, ktorá sa týkala predaju z dvora. Novelou zákona o DPH zákonom č. 268/2015 Z.z. došlo od 1.1.2016 k rozšíreniu zoznamu tovarov, na ktoré sa uplatňuje znížená sadzba DPH. Tento zoznam tovarov bol doplnený o niektoré druhy potravín - mäso, ryby, mlieko, smotanu, maslo a chlieb. Na Slovensku sa uplatňujú dve sadzby DPH - základná sadzba a znížená sadzba. Základná sadzba DPH sa zvýšila celkovo dvakrát - v roku 1993 za vlády Vladimíra Mečiara a v roku 2011 za vlády Ivety Radičovej. Znížená sadzba DPH sa zvýšila celkovo trikrát - v roku 1993 za vlády Vladimíra Mečiara, v roku 1999 za vlády Mikuláša Dzurindu a v roku 2003, opäť za vlády Mikuláša Dzurindu. Je pravdou, že vláda R. Fica rozšírila zoznam tovaru, na ktoré sa uplatňuje znížená sadzba DPH (10%) o niektoré druhy potravín. Napriek tomu výrok hodnotíme ako nepravdu, keďže DPH sa zvyšovala aj za vlády V. Mečiara, t.j. počas obdobia ľavicovej vlády. Dátum zverejnenia analýzy: 20.03.2018 Naspäť Nahlásiť chybu

č. 222/1992 Zb.
č. 289/1995 Z. z.
č. 153/1999
č. 637/2002
č. 222/2004 Z. z.
č. 83/2010 Z. z.
č. 490/2010 Z. z.
č. 268/2015 Z.z.


Práve z tohto dôvodu je v európskej ústave článok 125. Každá krajina ručí za svoje záväzky sama.

Richard Sulík interpretuje článok Lisabonskej zmluvy, nie európskej ústavy. Jeho výrok však hodnotíme ako pravdivý, nakoľko je možné Lisabonskú zmluvu považovať za najvyššiu zmluvu riadiacu činnosť EU, a teda má formy ústavy. V roku 2007 revidovaná a na ratifikáciu predložená Lisabonská zmluva. V Lisabonskej zmluve existuje článok 125, ktorý znie (.pdf): Článok 125 1. Únia nezodpovedá za záväzky ani nepreberá záväzky ústredných vlád, regionálnych, miestnych a iných verejných orgánov, iných subjektov spravovaných verejným právom alebo verejnoprávnych podnikov ktoréhokoľvek členského štátu bez toho, aby boli dotknuté vzájomné finančné záruky spoločného uskutočnenia určitého projektu . Členský štát nezodpovedá za záväzky ani nepreberá záväzky ústredných vlád, regionálnych, miestnych a iných verejných orgánov, iných spravovaných verejným právom alebo verejnoprávnych podnikov iného členského štátu bez toho, aby boli dotknuté vzájomné finančné záruky spoločného uskutočnenia určitého projektu. Dátum zverejnenia analýzy: 21.05.2012 Naspäť Nahlásiť chybu

znie


Zvyšuje sa minimálna mzda, dáva sa nejaká valorizácia ľuďom vo verejnej správe.

Richter správne uvádza, že minimálna mzda na rok 2014 sa zvýšila. Je tiež pravdou, že sa budú valorizovať mzdy vo verejnom sektore. Minimálna mzda sa Nariadením vlády Slovenskej republiky, ktorým sa ustanovuje suma minimálnej mzdy na rok 2014 z 2. októbra 2013, sa zvýšila na úroveň 352 eur za mesiac. Ide nárast o približne 10 eur, oproti minimálnej mzde v roku 2013 SITA , 10. októbra 2013: "Minimálna mzda sa od začiatku budúceho roka zvýši zo súčasných 327,2 eura na 337,7 eura. Ide o nárast o 3,2 %." Je tiež pravdou, že sa bude valorizovať mzda vo verejnej správe. Ako vyplýva z tlačovej správy Úradu vlády SR z 10. 10. 2013, rozhodnutie vlády o zvýšení platov zamestnancom v štátnej správe o 16 eur značí náklady v objeme 130 miliónov eur, z čoho 89 miliónov je určených na zvyšovanie platov v rezorte školstva (5% zvýšenie u pedagogických zamestnancov, 2% u nepedagogických a po 3 rokoch budú zvýšené tiež platy vysokoškolských zamestnancov). Výška valorizácie sa však môže ešte zmeniť, v závislosti od rokovaní so sociálnymi partnermi. Dátum zverejnenia analýzy: 21.10.2013 Naspäť Nahlásiť chybu

Nariadením
SITA
tlačovej správy


Nenašli sme žiadne opatrenie, v dôsledku ktorého (okrem plánovaných zmien MO SR , ktoré sú však zatiaľ iba v štádiu návrhu,pozn.) by sa znížili dôchodky. Fico bližšie nekonkretizuje aké dôchodky sa mali znížiť. Je možné hovoriť o zníženia dôchodkov vojakov, avšak iba pre určitú skupinu v určitom časovom pásme. Hovoriť o celkovom znižovaní dôchodkov je tak zavádzajúce.

plánovaných zmien MO SR


Ale prosím vás pekne to, že na všetky automaty boli poskytnuté dotácie z rozpočtu Slovenskej republiky z peňazí daňových poplatníkov, to je také ľúbivé. To nie je pravda. Pretože každý si mohol kúpiť len jeden mliečny automat a boli takí, ktorí produkujú 2, 3, 4 milióny litrov mlieka, kúpili si 4 alebo 5 mliečnych automatov a tie mliečne automaty si mohli kúpiť jeden s dotáciou a tie 4 za svoje.

"Mliečne automaty budú podporené z rozpočtových prostriedkov kapitoly ministerstva," povedala hovorkyňa rezortu pôdohospodárstva v októbri 2009 Adriana Jobbíková. Podľa toho istého článku sme.sk farmár môže získať na kúpu jedného automatu maximálne sedemtisíc eur. Požiadať o podporu môžu aj tí, čo si už automat kúpili. Automat na mlieko vyjde podľa veľkosti a vybavenia od 3300 eur do 40 tisíc eur. V nariadení vlády SR je stanovený maximálny limit na kúpu jedného automatu 7000 eur (210.882 Sk). Rada ministrov však schválila navýšenie limitu na 15.000 eur (451.890 Sk). Nedokázali sme nájsť zdroj, ktorý by písal o dotácii iba na jeden mliečny automat pre jeden subjekt.

povedala sme.sk limit


...pôvodný záväzok spoločnosti EEI, s. r. o. voči mestu, preinvestovať 2,5 milióna eur do konca roku 2015, nebol ani zďaleka splnený. Schválením tohto VZN sa mesto de facto vzdalo práva vymáhať ho, čo považujem za vážne zlyhanie

Keďže je síce pravda, že mesto Banská Bystrica už nemôže vymáhať 2,5 milióna eur, ktoré by EEI, s. r. o. musel investovať pri pôvodnej zmluve, no výhody získané vďaka novej a časť, ktorú už firma vrátila, by potenciálne mohli vykompenzovať túto stratu, výrok hodnotíme ako momentálne neoveriteľný. Toto tvrdenie vydal Klus po tom, čo ho o názor na nové podmienky s firmou EEI, s. r. o., ktorá má v Banskej Bystrici na starosti prevádzku parkovacích miest, požiadalo internetové spravodajstvo priekopnik.sk. Klus kritizuje, že mesto nevyjednalo lepšie podmienky, v ktorých by mohlo získať aj sľúbenú investíciu. Avšak zatiaľ nie je isté, či táto nová zmluva bude až tak nevýhodná ako ju Klus opisuje. Pôvodná zmluva, ktorej platnosť pôvodne bola do 2025, sa totižto začala ukazovať ako nevýhodná , keďže príjem z výberu parkovného vzrástol z cca 300 na 600 tisíc eur, z čoho išlo pre mesto cca 40.000 eur. Nová zmluva, podľa ktorej bude mesto dostávať 65% zo sumy ročného výberu parkovného, ktorej platnosť začala 1.1.2016, však podľa slov primátora Noska prinesie mestu podstatne vyšší príjem z výberu parkovného - okolo 400 tisíc eur. Tieto nové peniaze by mohli vyrovnať to, o čo mesto stratením investície. Zároveň, niekoľko častí tejto investície, ktorá bola rozdelená do konkrétnych bodov už splnené boli . Zabezpečili obnovu parkovacích miest, zvislé dopravné značenie, zakúpenie zariadení pre MsP, vybudovanie monitorovacieho pracoviska parkovacieho systému a rekonštrukcie existujúcich parkovacích plôch. Keďže je však náročné vyčísliť hodnotu tohto čiastočného splnenia záväzkov a keďže je ťažké vyčísliť, ako sa bude vyvíjať suma, ktorá bude prichádzať mestu z parkovného, nevieme tento výrok v súčasnosti overiť. Dátum zverejnenia analýzy: 18.07.2017 Naspäť Nahlásiť chybu

názor
nevýhodná
podľa slov primátora Noska
konkrétnych bodov
splnené boli


...záležalo mi hlavne na tom, aby sa tie naše návrhy naozaj zrealizovali a to sa aj v podstate v súčasnosti deje bez toho, aby bol aktualizovaný vládny program sa naozaj posledné mesiace rozprávame o tom ako budú znížené platy poslancov, politikov. To bol jeden z tých našich návrhov...

Podľa dostupných informácii na webovej stránke občianskeho hnutia obyčajní ľudia sa uvádzajú okrem iných aj nasledovné návrhy ohľadom platov poslancov. Navrhujeme, aby celý príjem každého politika z verejnej funkcie podliehal zdaneniu a platbe odvodov. Navrhujeme, aby bol poslancovi Národnej rady SR plat vždy znížený presne podľa toho, na koľkých hlasovaniach v Národnej rade SR nebol prítomný. Navrhujeme, aby bola zrušená možnosť dať ktorémukoľvek politikovi odstupné.

webovej stránke


...indiáni, teda aboriginálna populácia, ktorá tvorí iba 4% celkovej populácie Kanady a napriek tomu drvivá väčšina tých ľudí, ktorí sú pozatváraní, sú teda indiáni (...).

Aboriginálna populácia tvorí 4,9 % celkovej populácie a 3 % plnoletých Kanaďanov podľa údajov Kanadského štatistického úradu z roku 2016. Ide najmä o ľudí z tzv. "prvých národov" (First Nations) - Metís a Inuitov. Podľa posledných štatistík tieto skupiny tvoria spolu okolo 26 % väzenskej populácie v Kanade, čo poukazuje na nepomerné zastúpenie aboriginálnej populácie medzi väzňami, avšak táto skupina netvorí " drvivú väčšin u" väzňov (teda viac ako 51 %). Výrok hodnotíme ako nepravdivý.

populácia
plnoletých
väzenskej
žije
úrovni
Statistics Canada
stratégiu
trendu
hlasov


...ale to bola vec, ktorá sa riešila a na ktorú som upozorňoval, keď sme vstupovali do európskej menovej únie, nakoniec ste ju chceli vy, chceli ju Ficovci, my sme sa podriadili, to sa malo urobiť neskoršie, dobre, prijali sme to tiež...

Mečiar si celkom presne nepamätá pozície vlastnej strany. Ak by nám ako dôkaz nestačili slová Milana Urbániho (V decembri 2007 prišiel na koalíciu Fico s tým, že by bolo lepšie zaviesť euro až po voľbách. S tým súhlasil aj Slota. Ja som ale vyskočil a podporil ma aj predseda," pripomenul Urbáni. Zároveň zdôraznil, že ĽS-HZDS zaujala v danej veci jasné stanovisko. "Keby sme vtedy súhlasili s názorom našich koaličných partnerov, že zavedenie eura posunieme na obdobie po voľbách, boli by sme to tam prijali a dnes by sme boli v problémoch," konštatoval.), HZDS deklarovalo ambíciu presadiť prijatie eura do roku 2009 aj vo svojom volebnom programe pre rok 2006.

slová Milana Urbániho
volebnom programe


...tých osem rokov vládnutia Mikuláša Dzurindu, že jednoducho na tých ľudí nemyslia, že proste zobrala tie invalidné dôchodky. Tým 35 000 invalidom...

Presné čísla o počte invalidov zasiahnutých zmenou výpočtu dôchodkov síce nie je známe (Fico hovoril 38 tisícoch, ministerka Tomanová o 23 tisícoch...) naše prepočty hovoria, že to bude menej ako 35 tisíc. Ako dôvod sme pri Ficovi napísali:

hovoril

parlamentnej rozpravy

ústavným súdom

správy

k decembru 2009


...sme dosiahli z pohľadu verejných financií historicky najnižší deficit (...).

Za celé obdobie existencie Slovenskej republiky skutočne došlo v roku 2016 podľa dostupných údajov Štatistického úradu k historicky najnižšiemu deficitu verejných financií.Túto skutočnosť potvrdzujú aj údaje Eurostatu . Výrok hodnotíme ako pravdivý.

Štatistického Eurostatu potvrdil stránky Podľa


Navrhujete (Sme rodina) zmeniť ústavu, ak si to správne pamätám, aby ste tam zakotvili možnosť platiť kešom.

Politická strana Sme rodina sa za posledný mesiac snaží presadiť návrh na ústavný zákon, ktorý by mal zakotviť možnosť platenia v hotovosti . Strana tvrdí, že rozhodnutie o forme platby by malo byť ponechané občanovi. V návrhu zákona apelujú na právo na súkromie.

Opozícia tohto návrhu tvrdí, že platba a to hlavne vysokých čiastok v hotovosti, predstavuje hrozbu daňových podvodov a prania špinavých peňazí .

v hotovosti
peňazí


... ale po tom plytvaní, tom rozhadzovaní a tom rozkrádaní, ktoré tu bolo, o ktorom váš koaličný partner pán Mečiar povedal, že za Fica sa kradlo dokonca viac ako zaňho, on to povedal, tak asi vie o čom hovorí ...

TASR z 3. marca 2011: "Najväčšia korupcia, aká kedy bola na Slovensku, bola za vlády Roberta Fica, tvrdí v rozhovore pre denník MF Dnes predseda HZDS Vladimír Mečiar."

TASR


Pokiaľ hovorí pán minister o nejakom štandardne pri prerokovávaní Zákonníku práce, musím sa ohradiť, ten štandard nastavila naša vláda, keď za vlády Roberta Fica sa menil Zákonník práce, tak bol predložený na verejnú diskusiu, ministerstvo už vtedy prijímalo, už vlastne, verejné pripomienky celej širokej verejnosti.

Prinášame chronologizáciu udalostí, ktoré súviseli s prijatím Zákonníka prace: 24. február 2007 – R. Fico v Sobotných dialógoch Slovenského rozhlasu ohľadom chystanej novely Zákonníka práce uviedol , že ZP budú môcť pripomienkovať aj občania. "Tieto pripomienky spracujeme a budeme sa nimi v prvom, druhom i treťom čítaní zaoberať," uviedol premiér Fico. 28. február – Strana Smer-SD spustila verejnú diskusiu o novele ZP. Strana vložila návrh novely aj s dôvodovou správou ako prílohu do Nového Času. Avšak denník SME a rovnako aj opozícia poukázali, že pripomienkové konanie k novele skončilo deň pred tým a to v pondelok 27. februára. R. Fico napriek tomu uviedol, že ľudia môžu dávať svoje návrhy centrále strany do 20. marca. Návrhy budú triediť skupiny, v ktorých budú zastúpené Jednota dôchodcov ale aj mladí ľudia. Podstatné pripomienky posúdia právnici. 28. jún – Poslanci schválili novelu ZP.

uviedol spustila schválili


V roku 2010, 2009 Líbya varovala a žiadala na pôde OSN, poďme sa baviť o utečencoch, lebo ak nenájdeme spoluprácu s Líbyou a Líbya nebude tá krajina, ktorá to bude riešiť, použili výraz Európa sčernie.

V roku 2010 Muammar Kaddáfi, vtedajši vodca Líbye, skutočne varoval pred " počierňovaním Európy " v dôsledku nezvládnutia situácie s utečencami na území Afriky. Urobil tak však na návšteve v Taliansku, nie na pôde OSN. Pomoc EÚ mala podľa neho spočívať v ročnej rente pre Líbyu vo výške 5 miliárd eur, nie v riešení príčin utečenectva. Výrok hodnotíme ako zaádzajúci, nakoľko Fico pripisuje Kaddáfiho výroku vyššiu dôležitosť tým, že ho prenáša na úroveň OSN.

varoval vyzval povedal prejav


Ja som viac krát prehlásil a stojím si za tým, že by sme nemali posilňovať kompetencie prezidenta.

Andrej Kiska sa v médiách viackrát vyjadril, že kompetencie prezidenta by sa nemali posilňovať, a jeho názor na túto tému sa od ohlásenia svojej kandidatúry na jar roku 2013 až doteraz nezmenil. TASR informovala po Kiskovej tlačovej konferencii začiatkom marca 2013, že je zásadne proti posilňovaniu právomocí hlavy štátu. Najvyšší ústavný činiteľ má už dnes podľa neho veľmi silný mandát, keďže je priamo volený občanmi SR.

tlačovej HN TASR


Malú privatizáciu som nikdy nerobil. Robil ju Ivan Mikloš

Malá privatizácia v podobe dražieb sa však používala aj v čase Mečiarovho vládnutia, konkrétne od 14.2.1991 do 1.3.1994, vydražiť sa malo 14 mld. SKK (Od spoločného k súkromnému- 10 rokov privatizácie na Slovensku, online (pdf)).

online


Ale žiadne také šetrenie, o ktorom hovorili pred voľbami, teda že je tu obrovské množstvo dokonca SaS hovorila, že stámilióny ušetrí zrušením investičných stimulov a protikorupčnými opatreniami.

Ako uvádza stránka R. Sulíka: „Najväčšími položkami, kde by SaS chcelo ušetriť stámilióny eur je napríklad zrušenie investičných stimulov pre investorov a predovšetkým protikorupčné opatrenia a transparentné obstarávanie.“

stránka


Pán Tomáš Drucker pri uvedení a vymenovaní do svojej funkcie jasne deklaroval, že túto funkciu si úprimne nežiadal a zároveň, ak v tej funkcii sa nebude cítiť komfortne, tak sa vzdá tejto funkcie.

Výrok hovorí o vymenovaní Tomáša Druckera na post ministra vnútra. Tomáš Drucker najprv neprijal ponúkaný post ministra vnútra a navrhol iného kandidáta, ako o tom informoval aj na svojej Facebookovej strán ke , dňa 19. marca 2018. Po tom, čo prezident Andrej Kiska neprijal návrh vlády Petra Pellegriniho, v ktorom bol na post ministra vnútra nominovaný Jozef Ráž ml., sa Tomáš Drucker 20. marca 2018 vyjadril , že: " pristupujem k rozhodnutiu, ktoré som si úprimne neželal, ale vedome nakoniec som ho urobil . Po viacerých rokovaniach designovaného predsedu vlády Petra Pellegriniho s Prezidentom Andrejom Kiskom a opakovaného nášho spoločného rokovania som sa rozhodol prijať ponuku Petra Pellegriniho a strany Smer-SD na nomináciu ministra vnútra." V súvislosti s možným odstúpením v prípade nedosahovania požadovaných výsledkov sa Tomáš Drucker v rozhovore pre portál Aktuality.sk 23. marca 2018 vyjadril , že: " Na ministerstvo vnútra nejdem zatiaľ robiť zásadnú rekonštrukciu, na to nemám informácie. Idem sa pokúsiť presvedčiť verejnosť, aby dôverovala, že to môže fungovať. Vo veľmi krátkom čase sa môže ukázať, že to neviem, nemám na to, tak by som z toho musel vyvodiť nejaké dôsledky. Toto je jediný dôvod a myslím si, že som v ňom dosť slobodný. (...) Takáto moja odpoveď platila aj na ministerstve zdravotníctva, ale niekedy sa to zamieňa za to, že chcem utiecť. Ja nechcem utiecť. Len hovorím, že ak by som nezvládal dosahovať očakávané výsledky, alebo by som nezvládal vnútornú integritu, tak som na to pripravený." Výrok preto hodnotíme ako pravdivý.

strán ke neprijal vyjadril vyjadril vyjadrenia


...ako to funguje v západnej Európe (...) menšiny majú určitú formu samosprávy (menšinovej, pozn.) (…) napríklad Švédi vo Fínsku, Nemci v Belgicku…

Územná autonómia býva bežnou praxou v prípadoch, kde značná časť národnostnej skupiny žije v jasne definovanej národnej vlasti alebo v kompaktnom regióne. Najznámejšie sú príklady Škótska a Walesu, alebo Španielsko, kde Katalánsko a Baskicko majú značný stupeň samosprávy od obdobia Francovej diktatúry. Menšinová samospráva funguje takisto vo Fínsku v oblasti Aland, ktorá je jedinou jednojazyčnou švédsky hovoriacou oblasťou vo Fínsku, kde má samospráva vlastnú vlajku, prevádzkuje vlastnú políciu a je členom Severskej Rady (The Nordic Council). Výrok hodnotíme ako pravdivý. Aland Islands, alebo Aland je autonómna, demilitarizovaná oblasť vo Fínsku a je to jediná jednojazyčná švédsky hovoriaca oblasť vo Fínsku.

autonómia Aland oblasť Autonómny nesmú spoločenstvo parlament


Tie faktúry (zálohové za energie, pozn.) nemusia platiť. Tí, ktorí to zaplatili, to dostanú refundované alebo to dostanú odpočítané v druhých mesiacoch a tí, ktorí proste to dostali a ešte neplatili, že to bolo splatné až na konci mesiaca, bude to refundované.

Minister hospodárstva Hirman v rozhovore pre Denník N povedal, že ak niekto zaplatil zálohové faktúry za mesiac január, dodávateľ mu platbu vráti alebo bude zarátaná do konečného vyúčtovania na ďalšie mesiace. Informáciu potvrdzuje aj Ministerstvo hospodárstva na svojom facebookovom profile, kde radí regulovaným podnikateľom:

“Ak ste dostali zálohovú faktúru za január, počkajte. Váš dodávateľ vám zašle novú – opravenú - faktúru.

Ak ste už zaplatili, bude vám to vrátené alebo táto zvýšená záloha bude zohľadnená v konečnom vyúčtovaní. O peniaze neprídete.”

Po oznámení opatrení , ktoré predstavila vláda a ministerstvo hospodárstva, viaceré dodávateľské spoločnosti oznámili, že budú vydávať nové zálohové faktúry. Nabádali odberateľov, aby staré zálohové faktúry ignorovali a zároveň ich uisťovali, že ak faktúry už uhradili, peniaze im budú buď vrátené alebo započítanú vo vyúčtovacej faktúre za daný mesiac. Takýto postup oznámila Stredoslovenská energetika , ako aj Východoslovenská energetika . V prípade Západoslovenskej energetiky išlo len o informatívny rozpis záloh a nie vystavené faktúry, teda nebolo potrebné vystavovať nové faktúry. Výrok Borisa Kollára preto hodnotíme ako pravdivý.

v rozhovore
oznámení opatrení
Stredoslovenská energetika
Východoslovenská energetika
Západoslovenskej energetiky


...stať z litery zákona, kde sa hovorí, jasne sa hovorí. V prípade len podozrenia niečoho, musí sa odňať licencia. A tam nie je debaty o tom, že má zasadnúť nejaká akreditačka. Má sa minister rozhodnúť. On sa nemá. On má zo zákona odňať. Toto je litera zákona.

Zákon, ktorý Boris Kollár spomína je zákon č.305/2005 Z.z. o sociálnoprávnej ochrane detí a o sociálnej kuratele z 25.mája 2005. V zákone sa, však píše, že ministerstvo o zrušení akreditácie rozhoduje po predchádzajúcom vyjadrení akreditačnej komisie, tá rozhoduje o tom, či boli splnené podmienky zrušenia akreditácie. Vyjadrenie akreditačnej komisie nie je pre ministerstvo záväzné, ale v zákone je povinnosť komisie vyjadriť sa. Výrok hodnotíme ako nepravdivý. Zákon konkrétne hovorí: § 81 (1) O udelení akreditácie, predĺžení platnosti akreditácie, zmene akreditácie a o zrušení akreditácie rozhoduje ministerstvo po predchádzajúcom vyjadrení akreditačnej komisie. (2) Akreditačnú komisiu zriaďuje minister ako poradný orgán na posudzovanie žiadosti žiadateľa o akreditáciu, o predĺženie akreditácie a na posudzovanie zrušenia akreditácie. V zákone (§85) o sociálnoprávnej ochrane detí, ktorý Kollár spomína, je definované, že ministerstvo zruší akreditáciu ak: a) je akreditovaným subjektom, jeho štatutárnymi zástupcami, zodpovednou osobou alebo inými zamestnancami alebo spôsobom činnosti, spôsobom vykonávania opatrenia, metódy, techniky a postupu, na ktoré bola udelená akreditácia, ohrozený život a zdravie dieťaťa, jeho priaznivý psychický vývin, fyzický vývin a sociálny vývin alebo môže byť ohrozený život a zdravie dieťaťa alebo jeho priaznivý psychický vývin, fyzický vývin a sociálny vývin, b) akreditovaný subjekt neuzatvoril pred začatím činností, na ktoré mu bola udelená akreditácia, zmluvu o poistení zodpovednosti za škodu spôsobenú iným osobám v súvislosti s vykonávaním opatrenia, metódy, techniky a postupu, na ktoré bola udelená akreditácia, a poistenie netrvá počas platnosti udelenej akreditácie, c)akreditovaný subjekt vykonáva opatrenia podľa tohto zákona, na ktoré nemá udelenú akreditáciu, d) akreditovaný subjekt nepostupoval podľa § 83 ods. 5 písm. a). Ministerstvo môže začať konanie o zrušení akreditácie, ak: a) existujú dôvodné pochybnosti, že akreditovaný subjekt neplní niektorú z podmienok podľa § 79, b) mu boli oznámené závažné skutočnosti súvisiace s vykonávaním opatrení podľa tohto zákona, najmä skutočnosti svedčiace o porušení tohto zákona a zistenia podľa § 7 ods. 3 a § 73 ods. 2 písm. c) " Dátum zverejnenia analýzy: 27.03.2017 Naspäť Nahlásiť chybu

Zákon zákone


...som predseda Národnej rady, mám 2300 čistého, (...). V hrubom mám 3200, ale predseda vlády má 4000 eur,

Na základe zákona 120/1993 Z. z. o platových pomeroch niektorých ústavných činiteľov Slovenskej republiky plat predsedu Národnej rady SR pozostáva zo základneho platu poslanca, funkčného príplatku vo výške 497,91 eura a paušálnych náhrad. V prípade Andreja Danka súčet týchto troch zložiek vychádza na 3 844 eur hrubého mesačného platu. V čistom odhadom dostáva predseda parlamentu 3 052 eur. Predseda vlády dostáva ako člen vlády 1,5 násobok mesačného platu poslanca, funkčný príplatok vo výške 746,87 eura a paušálne náhrady. Mesačný plat predsedu vlády v hrubom predstavuje 4 766 eur. Dankom uvedené informácie o platových pomeroch predsedu parlamentu a predsedu vlády sú hlboko pod zákonom stanovenými hodnotami ich platov, výrok preto hodnotíme ako nepravdivý. Zákon určuje výšku základneho platu poslanca NR SR takto: "Poslancovi Národnej rady Slovenskej republiky (ďalej len „poslanec“) patrí plat vo výške trojnásobku priemernej nominálnej mesačnej mzdy zamestnanca v hospodárstve Slovenskej republiky za predchádzajúci kalendárny rok, zaokrúhlený nahor na celé euro (ďalej len „plat poslanca“), začínajúc dňom, zvolenia za poslanca Národnej rady Slovenskej republiky." V roku 2011 boli platy ústavných činiteľov zamrazené, koncom roka 2017 parlamentom neprešiel návrh opätovného zmrazovania platov na rok 2018, poslanci sa dohodli na symbolickom nanýšení o jedno euro: " (poslancovi, pozn.) patrí v roku 2018 plat vo výške určenej v roku 2011 (§ 29g) zvýšený o jedno euro a paušálne náhrady vo výške určenej v roku 2011." Webstránka Národnej rady SR uvádza, že základný plat poslanca v roku 2011 bol 1 961 eur. Po zmenách k 1. januáru 2018 teda základný plat poslanca je 1 962 eur. Predsedovi Národnej rady SR prináleží okrem základného platu a ďalších benefitov aj funkčný príplatok vo výške 497,91 eura. Poslanci majú taktiež nárok na paušálne náhrady , ktoré sú taktiež na úrovni z roku 2011. "Poslancovi patria diéty a náhrady ďalších výdavkov spojených s výkonom jeho funkcie (ďalej len „paušálne náhrady“) vo výške 1,8-násobku priemernej nominálnej mesačnej mzdy zamestnanca v hospodárstve Slovenskej republiky za predchádzajúci kalendárny rok, ak má trvalý pobyt v Bratislavskom kraji, zaokrúhlené nahor na celé euro a vo výške 2,1-násobku priemernej nominálnej mesačnej mzdy zamestnanca v hospodárstve Slovenskej republiky za predchádzajúci kalendárny rok, ak má trvalý pobyt mimo Bratislavského kraja, zaokrúhlené nahor na celé euro." Webová stránka NR SR uvádza, že paušálne náhrady činia 1 385 eur v prípade poslanca s trvalým pobytom v Bratislavskom kraji a 1 615 eur v prípade poslanca s trvalým pobytom v inom kraji. Z paušálnych náhrad poslanci neodvádzajú dane, z poslaneckého platu a z funkčného príplatku platia daň podľa zákona o dani z prímov . Andrej Danko má trvalý pobyt v Bratislavskom kraji, takže má dostávať paušálne náhrady vo výške 1 385 eur mesačne. V hrubom má tak predseda parlamentu dostávať súčet základného poslaneckého platu (1 962 eur), funkčného príplatku (497,91 eur) a paušálnych náhrad (1 385 eur), čiže 3 844 eur. Podľa paragrafu 15a odseku 1 platia ústavní činitelia daň vo výške 19 % a majú aj špeciálnu osobitnú sadzbu dane vo výške 5 %. Modelový príklad ukazuje, že z príjmu 2 459 eur (základný plat+funkčný príspevok), pri nezdaniteľnej čiastke 202,37 eur a pri odvodoch 327 eur pôjde na dane 462,6 eur. Čistý príjem predsedu parlamentu tak odhadom predstavuje 1 667 eur plus 1 385 eur (funkčné príplatky), celkom 3 052 eur. Plat predsedu vlády sa skladá taktiež z viacerých častí, ako člen vlády dostáva základny plat vo výške 1,5-násobku platu poslanca mesačne, to predstavuje 2 943 eur. Ako predsedovi vlády mu patrí aj funkčný príplatok vo výške 746,87 eura. Oficiálna stránka Slovenskej vlády uvádza, že premiér poberá paušálne náhrady vo výške 1 076,20 eur. Celkovo tak premiér zarába 4 766 eur. Tieto príjmy, s výnimkou paušálnych náhrad, sú zdanené podľa zákona o dani. Premiér taktiež naviac odvádza osobitnú dań vo výške 5 %. Dátum zverejnenia analýzy: 15.01.2018 Naspäť Nahlásiť chybu

Zákon

poslanci

Webstránka Národnej rady

funkčný príplatok

paušálne náhrady

Webová stránka NR SR

dani z prímov

trvalý pobyt

Modelový príklad

Čistý príjem

člen vlády

Oficiálna stránka Slovenskej vlády


Zamestnanec, teraz nie podnikateľ, ktorý má hrubú mzdu 750 euro, stojí zamestnávateľa 1014 euro. Samozrejme, že zamestnanec dostane 586 euro v čistom, ale štát si zoberie 427 euro.

Pre overovanie tohto tvrdenia môžeme používať rôzne kalkulačky čistej mzdy a odvodov, ktoré ponúkajú rôzne portály ekonomického zamerania, alebo zaoberajúce sa financiami. Po vyskúšaní všetkých piatich aplikácií vychádzali rovnaké čísla (až na zaokrúhľovanie), ktoré zodpovedali aj prezentovanému prípadu. Čiastky, ako ich uviedol Andrej Danko, korešpondujú s našimi zisteniami pomocou mzdových kalkulačiek. Výrok hodnotíme ako pravdivý. Porovnali sme pri overovaní tohoto výroku aplikáciu na sme.sk , na stránke finance.sk , na stránke banky.sk , na stranke cistamzda.sk a kalkulačku Trend-u . Pri každej aplikácií bol zohľadňovaný počet detí a nepracujúci manžel/manželka. Pre túto modelovú situáciu s hrubou mzdou 750 eur vychádzajú nasledujúce čiastky, v prípade, že nepočítame dieťa: čistá mesačná mzda 586,32 eur, superhrubá mzda (mzdové náklady zamestnávateľa na zamestnanca) 1 013,99 eur, odvody spolu od zamestnanca 100,50 eur, odvody spolu od zamestnávateľa 263,99 eur, daň z príjmu zamestnanca 63,18 eur. Celkovo teda do štátneho rozpočtu pôjde približne 427 eur.

sme.sk

finance.sk

banky.sk

cistamzda.sk

Trend-u


...Rast, ešte tam konštatuje (programové vyhlásenie vlády, pozn.), že chcú naštartovať rast. Nevšimli si, že už za prvý polrok Slovensko dosiahlo naozaj najvyšší hospodársky rast a predpokladá sa, že dokonca dnes revízie prognóz hovoria, že ten rast bude ešte vyšší, ako sa predpokladalo. Čo je veľmi dobrá správa. Druhá zlá správa je, že ten balíček je skonštruovaný tak, že zníži ten hospodársky rast a zabrzdí ho v budúcnosti. Ale ešte by som sa vrátil k tým vašim vyhláseniam na to predchádzajúce obdobie...

ako v auguste napísala napríklad aj Pravda , Slovenská ekonomika rástla podľa Štatistického úradu SR v prvom polroku najrýchlejšie v celej EÚ- za prvý polrok narástlo HDP o 4,7. Analytička Slovenskej sporiteľne Mária Valachyová Pravde povedala, že to súvisí s tým, že za minulý rok dosiahlo Slovensko jeden z najväčších prepadov v rámci EÚ. Slovenská sporiteľňa pôvodne odhadovala rast HDP Slovenska v tomto roku na úrovni 3,1 percenta, ale teraz ho zmenila na štyri percentá. UniCredit Bank dokonca zvýšila odhad rastu Slovenska z 3,5 percenta až na 4,3 percenta. Analitici predpokladajú, že takýto vysoký rast, nedosiahne žiadná z krajín EÚ.

Pravda


Samozrejme to, že plat sudcu je násobkom platu poslanca je pravdou. Ale treba povedať aj B, že pokiaľ za minulý plat boli krátené a zmrazované platy politikov, zaviedla sa výnimka do osobitného ustanovenia, že mechanizmus úpravy platov sudcov sa týmto nemení.

V zákone o platových pomeroch niektorých ústavných činiteľov SR (.pdf) sú okrem iných aj tieto prechodné ustanovenia k úpravám účinným od 1. januára 2011 . (4) V roku 2011 patrí mesačne sudcovi ústavného súdu plat vo výške 1,3-násobku platu poslanca zvýšeného o 5 %. (8) V roku 2011 je priemerným platom sudcu plat poslanca zvýšený o 5 %. (9) V roku 2011 je základným platom sudcu Najvyššieho súdu Slovenskej republiky a sudcu Špecializovaného trestného súdu plat vo výške 1,3-násobku platu poslanca zvýšeného o 5 %. Z tohto mi vyplýva, že práve to "zvýšeného o 5 % by mohla byť tá výnimka,o ktorej hovorí Madej (inak netýka sa len sudcov ale napr. aj GP, predsedu Kontrolného úradu), pretože pri ostatných ústavných činiteľoch podľa ustanovení dôjde k určitému zníženiu platov. Iné ustanovenia som nenašiel.

platových pomeroch


No v každom prípade musím povedať, že došlo k nejakému nedorozumeniu, pretože vláda prijala rad krokov, ktoré smerujú k znižovaniu, alebo k eliminácii zvyšovaniu cien. Či už je to v oblasti elektrickej energie, aby cena elektrickej energie nebola taká vysoká.

Nie sú známe žiadne kroky vlády, ktoré by viedli k eliminácii zvyšovania alebo zníženiu cien el. energie. Minister hospodárstva J. Miškov a rovnako aj premiérka I. Radičová deklarovali , že takéto kroky sa len chystajú. Jedná sa o prísnejšiu reguláciu prostredníctvom Úradu pre reguláciu sieťových odvetví. Ako konkrétne bude opatrenie vypadať, však známe nie je.

deklarovali


Dovolím si odcitovať, čo povedal 17.mája 2011, to znamená, v súvislosti s jednou z volieb generálneho prokurátora pred 2 rokmi Robert Fico. Treba to odcitovať: "generálny prokurátor bude človek plne závislý od vládnej koalície a kruh sa úplne jasne uzatvára. Polícia je pod plnou politickou kontrolou vládnej koalície, aby tento vplyv exekutívy nebol zneužívaný, musí pôsobiť nezávislý kontrolný orgán na políciu a týmto orgánom je dnes prokuratúra. Pri zmene nezávislého postavenia prokuratúry na závislú bude platiť, že ministra vnútra bude kontrolovať minister spravodlivosti. Veľmi pekne ďakujeme za takúto nezávislosť a demokraciu. Ide podľa nás o najnebezpečnejší vývoj v slovenskom trestnom práve aký sme kedy videli. "

Lucia Žitňanská korektne cituje z vystúpenia R. Fica zo 17. mája 2011 v NR SR. Výrok preto hodnotíme ako pravdivý. Poslankyňa Žitňanská cituje z vystúpenia Roberta Fica v NR SR zo 17. mája 2011. Uvádzame pasáž z tohto vystúpenia. "Vážené dámy a páni, generálny prokurátor bude človek plne závislý od vládnej koalície a od ministerky spravodlivosti a kruh sa naozaj veľmi jasne uzatvára. Polícia je pod plnou politickou kontrolou vládnej koalície , osobitne Kresťanskodemokratického hnutia, veď to nie je žiadne tajomstvo. Aby tento vplyv exekutívy nebol zneužívaný, musí pôsobiť nezávislý kontrolný orgán nad políciou a týmto orgánom je dnes prokuratúra. Pri voľbe verejnej čisto politického nominanta vládnej koalície dvoch námestníkov za vládnu koalíciu a zmene nezávislého postavenia prokuratúry na závislú bude platiť, že pána Lipšica (minister vnútra, pozn.) bude kontrolovať pani Žitňanská (ministerka spravodlivosti, pozn.) . Veľmi pekne ďakujeme za takúto demokraciu, nezávislosť a objektivitu! Asi si to neuvedomujeme, ale pánom nad trestným stíhaním, pokiaľ ide o úvodné štádiá, bude ministerstvo vnútra. Čiže vládna koalícia bude môcť povedať, keď bude chcieť, že tu je tlak politický na trestné stíhanie. A namiesto toho, aby toto možné zneužitie politickej sily kontrolovala nezávislá prokuratúra, bude tam stáť úradník, ktorý bude priamo zaviazaný a musí poslúchať ministerku spravodlivosti. Čiže prokuratúra bude obžalovávať na základe pokynov, ktoré môžu prísť od ministerky spravodlivosti. O akej objektivite hovoríme? O akom demokratickom trestnom systéme hovoríme? Ide podľa nás o najnebezpečnejší vývoj v slovenskom trestnom systéme, aký sme kedy videli , ale musím konštatovať, že pri zmene tajnej voľby na verejnú voľbu ide o jeden z najnebezpečnejších trendov vo vývoji slovenského politického systému." Poslankyňa premiéra Fica necitovala doslovne, faktická hodnota výroku však zostala konzistentná a preto ho hodnotíme ako pravdivý. Dátum zverejnenia analýzy: 17.06.2013 Naspäť Nahlásiť chybu

vystúpenia


Nedokázali ste ani za toho polroka tú zadĺženosť stiahnuť. Bolo to na úrovni 39% HDP a analytici nie ja tvrdia, že zadĺženosť v tomto roku pôjde na 47% HDP.

Portál hnonline.sk z 25 februára 2011. "Štátny dlh Slovenskej republiky vlani rekordne rástol.Jeho hodnota sa zvýšila z 33,7 percent HDP v roku 2009 na minuloročných 39 percent HDP ku koncu roka 2010 ." Stratégia riadenia štátneho dlhu na roky 2011 až 2014 (.pdf), vypracovaná ministerstvom financií uvádza: "...verejný dlh by mal kulminovať na úrovni 47% HDP v roku 2012 a následne klesať." Stratégia uvádza, že kulminácia deficitu by mala nastať až v roku 2012 a nie v "tomto" roku (2011) ako uvádza Marek Maďarič, preto jeho výrok hodnotíme ako zavádzanie.

hnonline.sk


V súčasnosti platí systém, ktorý pre mladých ľudí hovorí o tom, že ak, alebo doteraz to platilo, že ak do 6 mesiacov po vstupe na pracovný trh nevstúpite do II. piliera, už do konca života nebudete môcť vstúpiť...

Zákonom č. 555/2007 Z. z. (.pdf), ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov sa účasť mladých ľudí v druhom pilieri od začiatku roku 2008 stáva dobrovoľnou . Mladí ľudia, ktorí sa narodili po 31. decembri 1986, sa môžu o vstupe rozhodnúť do šiestich mesiacov od prvého zamestnania sa. Ak tak neurobia, možnosť sporenia v druhom pilieri natrvalo strácajú .

Zákonom č. 555/2007 Z. z.
zákon č. 461/2003 Z. z.
dobrovoľnou
strácajú


...koalícia, ktorej súčasťou bol aj pán Procházka a ktorá neudržala moc, ktorá odovzdala tento štát so zápornými, so záporným, teda vlastne nerastom miezd, s nezamestnanosťou takmer 14%, ...

Je pravdou, že nezamestnanosť sa v roku 2011 a 2012 pohybovala na úrovni okolo 14 %. Je taktiež pravdou, že s výnimkou prvých dvoch štvrťrokov vlády Ivety Radičovej, reálne mzdy po celé obdobie nerástli. Výrok preto hodnotíme ako pravdivý. V ďalšej tabuľke vidíme podrobný vývoj miezd podľa kvartálov počas Radičovej vlády. Ukazuje sa, že nominálna mzda bola ku koncu vlády vyššia ako na jej začiatku. Na základe indexu reálnej mzdy bol na začiatku pôsobenia vlády vývin pozitívny, ku koncu však dochádzalo ku stagnácii. Radoslav Prochádzka pôsobil po voľbách v roku 2010 za vlády Ivety Radičovej ako poslanec NRSR za KDH, i ako predseda Ústavnoprávneho výboru, je tak pravdou, že bol súčasťou koalície. Taktiež treba brať do úvahy vonkajšie faktory, ktoré ovplyvňovali ekonomické ukazovatele počas Radičovej vlády. Vplyv svetovej finančnej krízy sa začal v štátoch EÚ naplno prejavovať v roku 2008, čo zapríčinilo výrazné spomalenie ekonomického rastu a zvýšenie miery inflácie v takmer všetkých členských štátoch. V priebehu prvého štvrťroku 2009 v eurozóne zaniklo dokopy 1,22 milióna pracovných miest. Väčšina štátov EÚ si tiež stanovila deficit rozpočtu verejných financií nad 3 %. Dôsledky krízy sa dotkli i Slovenska , ktoré do roku 2008 vykazovalo jeden z najvyšších hospodárskych rastov spomedzi krajín EÚ. Vlády kvôli záchrane ekonomík museli prijímať rôzne stabilizačné opatrenia, medzi ktoré patril i Dočasný euroval (po r. 2012 Trvalý euroval – Európsky stabilizačný mechanizmus - ESM), medzivládny nástroj založený na úverových garanciách Medzinárodného menového fondu (MMF). ESM predstavoval mechanizmus vytvorený na pomoc krajinám eurozóny, ktoré nezvládali svoje financovanie. Napokon, samotné hlasovanie o prijatí Eurovalu Slovenskou republikou bolo jednou z príčin rozpadu vlády I. Radičovej , kedy bolo hlasovanie o prijatí spojené s hlasovaním o dôvere vlády, v ktorom obidva návrhy skončili neúspešne. Euroval bol následne schválený nastupujúcou vládou Roberta Fica po predčasných parlamentných voľbách v marci 2012. Dátum zverejnenia analýzy: 14.12.2015 Naspäť Nahlásiť chybu

Radoslav Prochádzka
svetovej finančnej krízy
Slovenska
ESM
rozpadu vlády I. Radičovej
Roberta Fica